title: Alex Kurtzman

text: Vuonna 2014 Kurtzman ja Orci irtautuivat toisistaan elokuvantekijöinä, vaikka jatkoivatkin yhteistyötä television puolella. He ovat olleet luomassa muun muassa televisiosarjoja "Fringe – rajamailla", "Havaiji 5-0" ja "Sleepy Hollow".


title: Alex Kurtzman

text: Kesällä 2014 Kurtzman, joka oli jo mukana tuottajana, valittiin ohjaamaan Universalille ison budjetin toiminta-kauhuelokuva "The Mummy". Se oli hänen toinen ohjauksensa, mutta käsikirjoittamiseen hän ei tällä kertaa osallistunut juurikaan. Elokuva sai ensi-iltansa vuonna 2017. Elokuva oli taloudellinen floppi ja sai kriitikoilta valtaosin surkeat arvostelut. Variety-lehden mukaan yksi mahdollinen osatekijä elokuvan epäonnistumiselle on Kurtzmanin kokemattomuus ohjaajana sekä pääosassa näytelleelle Tom Cruiselle elokuvanteossa luovutettu erittäin laaja päätäntävalta.


title: Alex Kurtzman

text: Vuonna 2002 Kurtzman meni naimisiin dokumenttiohjaaja Samantha Counterin kanssa.


title: Reino Kanerva

text: Reino Erkki Juhani Kanerva (11. joulukuuta 1933 Turku – 15. marraskuuta 2015 Turku) oli suomalainen taloustieteilijä, kauppatieteiden tohtori. Hän oli Turun kauppakorkeakoulun liiketaloustieteen apulaisprofessori 1978 alkaen ja rehtori 1978‒1995. Hänen tutkimusalaansa oli markkinointi.


title: Reino Kanerva

text: Kanerva pelasi jääkiekkoa SM-sarjassa 1950-luvulla.


title: Vilhelm IV

text: Vilhelm IV (22. huhtikuuta 1852 – 25. helmikuuta 1912) oli Luxemburgin suurherttuakunnan suurherttua. Hän käytti myös jonkin aikaa Nassaun herttuan arvonimeä, vaikka Preussi oli vallannut sen aiemmin. Hänen isänsä oli Aadolf, Luxemburgin suurherttua ja Nassaun viimeinen varsinainen herttua.


title: Vilhelm IV

text: Vilhelm oli protestantti, mutta avioitui katolisen kanssa, koska oli sitä mieltä, että katolisessa maassa pitäisi olla katolinen hallitsija. Kaikki myöhemmät Luxemburgin suurherttuat ovatkin olleet katolisia.


title: Vilhelm IV

text: Vilhelm nousi valtaan isänsä kuoltua 17. marraskuuta 1905. Hän hallitsi kuolemaansa saakka, ja seuraajakseen hän nimitti vanhimman tyttärensä Marie-Adélaïden. Lähin miesperillinen olisi ollut Vilhelmin serkku.


title: William Smith (painija)

text: William Thomas ”Bill” Smith (17. syyskuuta 1928 Portland, Oregon – 20. maaliskuuta 2018 Humboldt, Iowa) oli yhdysvaltalainen vapaapainija ja olympiavoittaja.


title: William Smith (painija)

text: 73 kilogramman painoluokassa kilpaillut Smith voitti olympiakultaa Helsingissä 1952. Hän paini myös olympiapaikasta Melbourneen 1956, mutta ei päässyt kisoihin, kun kävi ilmi, että hän oli amatööristatuksen vastaisesti saanut palkkaa valmennettuaan high schoolissa.


title: Ulf Findeisen

text: Ulf Findeisen (s. 2. maaliskuuta 1962) on saksalainen mäkihyppääjä, joka edusti aktiiviurallaan Saksan demokraattista tasavaltaa.


title: Ulf Findeisen

text: Findeisen kuului DDR:n hopeajoukkueeseen Engelbergin 1984 joukkuemäen MM-kilpailussa. Oberstdorfin MM-kilpailuissa 1987 hän oli joukkuemäessä viides, normaalimäessä 25:s ja suurmäessä 27:s. Lahden MM-kilpailuissa 1989 hän sijoittui suurmäessä 44:nneksi ja normaalimäessä 48:nneksi.


title: Ulf Findeisen

text: Findeisen voitti maailmancupin kilpailun Oberwiesenthalin normaalimäessä tammikuussa 1986 ja Štrbské Pleson suurmäessä tammikuussa 1987. Hän oli lisäksi kolmas Garmisch-Partenkirchenissä uudenvuodenpäivänä 1987 ja sijoittui tuolloin kolmanneksi myös mäkiviikon kokonaistuloksissa. Maailmancupin kokonaiskilpailussa hän oli samalla kaudella 12:s.


title: Syfax

text: Syfax tai Syfaks oli nykyisen Algerian ja tuolloisen Numidian alueella eläneen masaesylii-heimon kuningas ja yksi merkittävimmistä paikallisista hallitsijoista omana aikanaan kolmannella vuosisadalla eaa. Syfax taisteli ensin Karthagoa vastaan, mutta liittoutui sittemmin näiden kanssa Roomaa vastaan. Hänet vangittiin toisen puunilaissodan aikana ja hän kuoli vankeudessa Italiassa.


title: Syfax

text: Numidia oli jakautunut useiden eri heimojen hallitsemiin alueisiin, joista ehkä voimakkain oli "masaesylii" alueen länsiosassa. Heimon pääkaupunki oli Sigan rannikkokaupunki, joka oli vielä neljännellä vuosisadalla eaa. kuulunut Karthagolle. Masaesyleitä hallitsi Syfaxia ennen todennäköisesti hänen esi-isänsä, mutta antiikin lähteiden perusteella tästä ei ole varmuutta. Masaesyliiden kuninkaana Syfaxilla on saattanut olla valtaa myös muihin Numidian heimohallitsijoihin, tai ainakin näin voidaan ymmärtää kreikkalaisen historioitsija Appianin kirjoituksista. Syfax oli tuon ajan Numidian heimohallitsijoista ainoa, joka lyötti omia kolikoitaan. Syfaxin vastustaja Numidiassa oli Gala, joka hallitsi Massyliesia Numidian itäosassa. Kiistoja syntyi näiden kahden hallitsijan raja-alueista. Gala oli myös Karthagon läheinen liittolainen.


title: Syfax

text: Syfax kävi sotaa Karthagoa ja Massyliesia vastaan vuosina 215-212 eaa. Roomalaisten komentajat Espanjasta lähettivät Syfaxin avuksi sotilasneuvonantajia. Sota oli lopputulokseltaan kuitenkin ratkaisematon ja vuonna 212 eaa. solmittu rauhansopimus jätti Syfaxin hallitsemaan hänen jo aikaisemmin hallitsemiaan alueita. Sodasta huolimatta Syfax liittoutui lopulta karthagolaisten kanssa Hasdrubalin naitettua tälle tyttärensä Sophoniban, jonka tarkoitus oli aiemmin ollut avioitua Galan poika Masinissan kanssa. Syfaxin vastustajan hallitsema kuningaskunta ajautui kriisiin Galan kuoltua vuonna 208 eaa. Perimystaistelujen jälkeen johtavaan asemaan nousi Mazaetullus, joka liittoutui Syfaxin kanssa tuolloin Espanjassa ratsuväkeä komentamassa ollutta Masinissaa vastaan, jonka tämä pelkäsi palaavan ja ottavan isänsä aseman. Massylies palasikin vuonna 206 eaa. ja voitti Mazaetulluksen joukot nopeasti. Karthagon tuella Syfax kuitenkin hyökkäsi häntä vastaan, voitti ja liitti tämän kuningaskunnan omaansa. Hän myös ilmeisesti siirsi pääkaupunkinsa Sigasta Cirtaan. Masinissa pakeni itään Tripolitaniaan.


title: Syfax

text: Roomalaiskomentaja Scipio Africanuksen noustessa maihin Afrikassa toisen puunilaissodan aikana vuonna 204 eaa. Masinissa liittyi roomalaisjoukkoihin pienen ratsuväkiosastonsa kanssa ja Syfax puolestaan liittyi joukkoineen appensa Hasdrubalin komentamien karthagolaisjoukkojen puolelle. Syfaxin joukkoihin mainitaan kuuluneen 50 000 jalkaväen ja 10 000 ratsuväen sotilasta. Scipion voittojen jälkeen vuonna 203 eaa. Syfax pakeni joukkoineen länteä kohti Masinissan ja osan roomalaisarmeijasta seuratessa perässä. Roomalaiskomentaja Laeliuksen johtamat joukot ottivat Syfaxin kiinni Cirtassa vuonna 203 eaa. Syfaxin henki säästettiin, mutta hän vietti loppuelämänsä vankeudessa Tiburissa, nykyisessä Tivolissa. Masinissa sai takaisin isänsä alueet, mutta Syfaxin perilliset jatkoivat hallitsemista masaesyliiden alueella. Syfaxin poika Vermina ja myöhemmin pojanpoika Arcobarzanes taistelivat Masinissaa vastaan, jälkimmäisen kuitenkin lopulta lyödessä nämä ja luoden kuningaskunnan, joka kattoi suurimman osan Numidiaa.


title: Gala (hallitsija)

text: Gala tai Gaïa oli nykyisen Algerian ja tuolloisen Numidian alueella sijainneen massyliesien heimon hallitsija 200-luvulla eaa. Gala oli Karthagon liittolainen ja taisteli toista numidialaista heimopäällikkö Syfaxia vastaan. Galan kuolema johti sekasortoon Massyliessa, mutta hänen poikansa Masinissa nousi lopulta miltei koko Numidian kuninkaaksi.


title: Gala (hallitsija)

text: Massyliesien alue sijaitsi Numidian itäosassa ja sen pääkaupunki oli todennäköisesti Cirta. Gala oli perinyt vallan isältään Zilalsanilta, jolla oli Numidialaiselle hallitsijalle epätavalliseen tapaan arvonimi "sufet", joka oli yleensä karthagolaisille kaupunginjohtajille annettu arvonimi. Tarkkaan ei tiedetä miksi hänen jälkeläisiään alettiin nimittää kuninkaiksi. Gala taisteli hänestä länteen hallinnutta Syfaxia vastaan ja otti myös jossain vaiheessa yhteen Karthagon kanssa liittäen alueeseensa joitakin näiden alueita. Myöhemmin hänellä oli kuitenkin vahvat liittolaissiteet Karthagoon. Hänen poikansa Masinissa oli koulutettu Karthagossa ja hänen veljensä Oezalcesin yksi vaimoista oli Hannibalin sukulaistyttö. Massyliesit avustivat Karthagoa Syphaxia vastaan käydyssä sodassa vuosina 215-212 eaa., mutta sota päättyi ratkaisemattomana rauhaan. Gala kuoli vuonna 208 eaa., mikä ajoi hänen hallitsemansa Massylien kriisiin ja johti lopulta alueen liittämiseen Syphaxin kuningaskuntaan. Galan poika kukisti kuitenkin myöhemmin Syfaxin roomalaisten tuella ja nousi miltei koko Numidian käsittäneen kuningaskunnan johtoon.


title: Valtiontalo

text: Valtiontalo, entinen Jyväskylän suojeluskuntatalo eli Suoja, on vuonna 1929 valmistunut Alvar Aallon Suojeluskunnalle suunnittelema rakennus Jyväskylässä. Rakennus on suojeltu mutta syksyllä 2013 erittäin huonossa kunnossa ja käyttökiellossa. Jyväskylän kaupunki myi rakennuksen vuonna 2011 rakennusyhtiö SVR:lle. Kaupasta tehty valitus on Korkeimmassa hallinto-oikeudessa.


title: Valtiontalo

text: Aalto suunnitteli rakennuksen Suojeluskunnalle. Se valmistui 1929 Kilpisenkadulle Kirkkopuiston viereen. ja vihittiin käyttöön 1930. Se edustaa tyylillisesti Aallon klassismin viime vaihetta ripauksella modernismia jota se enteilee. Talo on tiilirunkoinen ja rapattu. Ylhäällä katonrajassa on koristefriisi, vaaleansininen kanneluurifriisi eli vyöhykemäinen uurrekoriste.


title: Valtiontalo

text: Vuonna 2013 talon toinen pääty on ostajan edustajan mukaan irti naapuriin tehtyjen rakennustöiden aiheuttamien vaurioiden vuoksi. Sisätiloissa salin parkettilattia on peitetty, mutta seinät on töhritty ja rakennusta pitävät koossa erilaiset tangot ja vaijerit. Portaisiin aikoinaan laitetut Villeroy & Bochin saksalaisvalmisteiset Mettlacher-puristelaatat ovat yhä paikoillaan, mutta alkuperäiset valaisimet ovat poissa.


title: Valtiontalo

text: Rakennus on suojeltu vuonna 1992 asetuksella ja vuonna 2000 rakennussuojelulailla, mutta ne eivät kuitenkaan suojele rakennusta rapistumiselta.


title: Valtiontalo

text: Suojeluskunnan tilojen lisäksi talossa oli paljon muita tiloja, katutasossa elokuvateatteri Kino ja kauppahalli, toisessa kerroksessa Jyväskylän pitäjän Säästöpankki sekä ravintola ja juhlasali. Suojeluskunnan toimintoja palvelivat yläkerroksen voimistelusali, sauna ja ampumarata sekä majoitushuoneet. Lisäksi talossa oli asuntoja.


title: Valtiontalo

text: Kun rakennus siirtyi valtion omistukseen 1934 postitoimitaloksi, sen nimeksi tuli Valtiontalo. Pitkään Valtiontalossa toimi ravintola ja tanssisali, jossa esiintyi aikoinaan monia kuuluisuuksia. Vuonna 1966–1967 muutostöissä kauppahallin, keittiön ja elokuvateatterin kokonaisuudesta tehtiin postitoimisto, ravintolasalista toimistotiloja ja juhlasalista postinkantajien työtila. Sittemmin siinä oli toimistotiloja ja useita vuosia myös kaupungin Taidemuseo.


title: Valtiontalo

text: Rakennus siirtyi 1995 valtiolta Jyväskylän kaupungin omistukseen. Vuokralaisten vuokrasuhteet päättyivät vuoden 2009 lopussa, kun rakennusvalvontaviranomaisen myöntämä käyttölupa päättyi eikä uutta haettu huonon kunnon vuoksi. Syynä olivat myös suunniteltu myynti, josta tehtiin esisopimus 2007.


title: Valtiontalo

text: SRV Oy osti 2011 tehdyllä kaupalla Valtiontalon ja viereisen tontin hintaan 207 000 euroa. Valituksen tekijän Ahti Vielman mukaan se oli liian halpa. Korkein hallinto-oikeus päätti, että kauppahinta oli liian pieni.


title: Valtiontalo

text: Jyväskylän kaupunki myi joulukuussa 2015 Valtiontalon ja viereisen vapaan tontin paikallisille sijoittajille ja perustettavalle jyväskyläläiselle kiinteistöyhtiölle, jonka taustalla ovat Järvi-Suomen Asunnot ja Royal House Oy. Hinta oli tällä kertaa 700 000 euroa. Seurakunnalle on tarjottu mahdollisuutta tulla osakkaaksi, ja asia on harkinnassa ja ratkennee helmikuussa 2016.


title: Patterson

text: Patterson on muun muassa seuraavien henkilöiden sukunimi:


title: Kymäläinen

text: Kymäläinen on suomalainen sukunimi, joka on muun muassa seuraavilla henkilöillä:


title: Days of Wine and Roses (kappale)

text: ”Days of Wine and Roses” (suom. ”Ruusujen ja viinin aika”) on Henry Mancinin säveltämä ja Johnny Mercerin sanoittama laulu vuoden 1962 elokuvasta "Viinin ja ruusujen aika". Kappaleen lauloi elokuvassa Andy Williams ja se palkittiin seuraavan vuoden Oscar-gaalassa parhaan laulun palkinnolla. Sekä Williamsin että Henry Mancinin orkesterin nauhoitukset nousivat top 40 -listalle, ja myös Perry Como nauhoitti suositun version kappaleesta. American Film Institute sijoitti kappaleen vuonna 2004 julkaistun listallaan sijalle 39.


title: Days of Wine and Roses (kappale)

text: ”Days of Wine and Rosesista” on tullut erityisen suosittu jazzkitaristien keskuudessa, ja se luetaan nykyisin jazzstandardiksi. Kitaristeista sen ovat äänittäneet muun muassa Joe Pass, Barney Kessel, Laurindo Almeida ja Wes Montgomery. Muihin kappaleen nauhoittaneihin jazzartisteihin kuuluvat Dizzy Gillespie, Sarah Vaughan, Milt Jackson, Art Farmer, Duke Ellington, Oscar Peterson ja Bill Evans.


title: Days of Wine and Roses (kappale)

text: Hyväntuulen Laulajat nauhoitti suomenkielisen version kappaleesta vuonna 1984. Suomenkieliset sanat kirjoitti Esko Elstelä.


title: Graveyard Party Blues

text: Graveyard Party Blues on Hearthillin studio-albumi vuodelta 1990


title: Kyi

text: Kyi () on itäslaavien myyttinen johtaja, Kiovan perustaja ja sen ensimmäinen ruhtinas. Legendan mukaan, joka on kirjoitettu "Nestorin kronikassa", Kyi, joka asui Dneprin "vuorilla" ja hänen nuoremmat veljensä Shek, Horiv ja sisko Lebedin, rakensivat kaupungin Dneprin oikealle rannalle, joka nimettiin Kiyn mukaan Kiovaksi. Lisäksi tarinan mukaan Kiy perusti Kievetsin kaupungin Tonavan varrelle. Kiyasta ja hänen veljistään kronikan mukaan polveutuu Polaanien heimo.


title: Kyi

text: Kronikoitsija kertoo myös toisesta legendasta (vaikka torjuu sen epätodennäköisenä), jonka mukaan Kyi oli veneenkuljettaja Tonavalla. Nykyisin tutkijat pitävät tarinaa kaupungin perustamisesta myyttinä, jonka tarkoitus oli selittää Kiovan ja sen ympäristön nimiä.


title: Francesca Bertini

text: Francesca Bertini (syntyjään "Elena Seracini Vitiello", 5. tammikuuta 1892 Firenze – 13. lokakuuta 1985 Rooma) oli yksi italialaisen mykkäelokuvan suurimmista naistähdistä.


title: Francesca Bertini

text: Bertinin elokuvaura alkoi vuonna 1910 Film d’Arte Italianan klassikkosovituksista. Kaksi vuotta myöhemmin hän siirtyi Cinesille ja Celio Filmille esiintyen lähinnä kepeissä komedioissa ja melodraamoissa. Bertinin ensimmäinen menestysrooli on Pierrot Baldassarre Negronin ohjaamassa pantomiimissä "Histoire d’un Pierrot" (”Pierrot’n tarina”, 1913). Sitä seurasi joukko tunteellisia melodraamoja kuten "Sangue bleu" (1914), "Odette" (1915) ja "La signora delle camelie" (”Kamelianainen”, 1915). Erityistä kiitosta Bertini sai pyykkärinroolistaan elokuvassa "Assunta Spina" (1915), jota pidetään yhtenä neorealismin edeltäjistä.


title: Francesca Bertini

text: Vuonna 1918 näyttelijä perusti oman tuotantoyhtiön Bertini Filmin. Vuonna 1919 se liittyi Unione Cinematografica Italianaan, joka teki pian konkurssin. Vuonna 1921 Bertini purki Foxin kanssa tekemänsä sopimuksen Hollywood-elokuvista, meni naimisiin sveitsiläisen kreivin Paul Cartierin kanssa ja vetäytyi elokuva-alalta lyhyttä 1920-luvun lopun comeback-yritystä lukuun ottamatta. Toisen maailmansodan jälkeen hän esiintyi toisinaan pienissä sivurooleissa, joista merkittävin lienee sisar Desolatan osa Bernardo Bertoluccin elokuvassa "1900" (1976). Vuonna 1973 Bertini julkaisi toisen laitoksen omaelämäkerrastaan "Il resto non conta" (”Lopulla ei ole väliä”). Ennen kuolemaansa hän esiintyi Gianfranco Mingozzin tv-dokumentissa "L’ultima diva: Francesca Bertini" (”Viimeinen diiva”, 1982).


title: Jättikutoja

text: Jättikutoja ("Ploceus grandis") on kutojien heimoon kuuluva varpuslintu.


title: Jättikutoja

text: Jättikutojaa tavataan São Tomé ja Príncipessä. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Mustakutoja

text: Mustakutoja ("Ploceus nigerrimus") on kutojien heimoon kuuluva varpuslintu.


title: Mustakutoja

text: Mustakutojaa tavataan Afrikan länsi- ja keskiosissa. Lajia on kuvattu yleiseksi tai runsaslukuiseksi, ja sen kannankehitys on vakaa. Se on luokiteltu elinvoimaiseksi.


title: Mustakaapukutoja

text: Mustakaapukutoja ("Ploceus weynsi") on kutojien heimoon kuuluva varpuslintu.


title: Mustakaapukutoja

text: Mustakaapukutojaa tavataan Kongon demokraattisessa tasavallassa, Tansaniassa ja Ugandassa. Lajin on kuvattu esiintyvän paikallisesti ja kausittaisesti. Lajin ei uskota olevan vaarassa, ja se on luokiteltu elinvoimaiseksi.


title: Hyötypuutarha

text: Hyötypuutarha on puutarhatyyppi, jossa viljellään hyötykasveja, joita ovat vihannekset, juurekset, peruna, sipulit, marjat ja yrtit. Vihanneksista tunnetuimpia ovat kaalit, salaatit, pavut, herne, tomaatti, kurkku, kurpitsa ja paprikat. Yleisimpiä juureksia ovat punajuuri, porkkana, retiisi, retikka, nauris ja lanttu. Yleisiä viljeltyjä marjoja ovat puutarhamansikka, vadelma ja mustaherukka. Hedelmistä yleisimpiä ovat omena, luumu ja kirsikka. Tunnetuimpia yrttejä ovat basilika, meirami, persilja, sitruunamelissa, mintut, korianteri, rakuuna ja liperi.


title: Hyötypuutarha

text: Kuten koristepuutarhassa, myös hyötypuutarhassa kasvupaikan sijainnin edullisuus on tärkeä. Kasvimailla on sekä rivejä että penkkejä. Kasvimaan muotoja on monenlaisia ja jokainen voi tehdä sen muotoisen penkin, minkä katsoo itse parhaaksi. Penkki voi olla myös kohopenkki, jonka reunojen ympärys voi olla esimerkiksi puinen. Myös kasvihuoneviljelyssä sijainnilla on merkitystä. Kasvihuone tulisi sijoittaa paikkaan, joka on paitsi kasven kannalta mahdollisimman hyvä, myös hoitotoimenpiteiden kannalta mahdollisimman käytännöllinen.


title: Hyötypuutarha

text: Kasvivuorottelu auttaa kasvinsuojelussa. Hyvä vuorotteluväli on kolme tai neljä vuotta. Kasvinsuojelussa auttaa myös kateharso.


title: Anselmi – nuori ihmissusi

text: Anselmi – nuori ihmissusi on 24. tammikuuta 2014 ensi-iltansa saanut, Matti Pekkasen ohjaama jännityselementtejä sisältävä draamaelokuva. Elokuvan tarina sijoittuu 1980-luvun Etelä-Pohjanmaalle. Päähenkilö on 15-vuotias poika nimeltä Anselmi, joka elää pienessä kylässä yhdessä isänsä Manun kanssa. Elokuvassa Anselmi kamppailee murrosiän mukanaan tuomien haasteiden kanssa ja yrittää samalla selvittää kadonneen äitinsä kohtaloa.


title: Anselmi – nuori ihmissusi

text: Elokuvan käsikirjoitus perustuu Sami Palolammen vuonna 1994 saamaan alkuperäisideaan elokuvasta, jonka nimeksi tulisi "Anselmi – nuori ihmissusi". Elokuvan käsikirjoitusta on muokattu sen jälkeen useasti. Elokuvaa liittää vanhoihin käsikirjoitusversioihin enää sen nimi.


title: Anselmi – nuori ihmissusi

text: Elokuvan tuotannosta vastasi Matti Pekkasen ja Mikko Soukkalan perustama, Tampereella vaikuttava tuotantoyhtiö Bottomland Productions Oy. Elokuvan tuotanto aloitettiin jo vuonna 2009, jolloin Pekkasen ja Soukkalan johdolla kuvattiin hieman yli kolmen minuutin mittainen, samanniminen lyhytelokuva. Alun perin trailerin kaltaisen lyhytelokuvan valmistumisen jälkeen tuotannon ajateltiin olevan valmis. Pian tuotantoryhmä kuitenkin muutti mielensä ja alkoi kehitellä aiheesta kokopitkää elokuvaa. "Anselmin" käsikirjoitusta työstettiin aktiivisesti vuosina 2009–2013.


title: Anselmi – nuori ihmissusi

text: Elokuvan pääkuvaukset aloitettiin 24.2.2011. Elokuvan ensimmäinen teaser-traileri tosin kuvattiin jo aikaisemmin saman vuoden tammikuussa. Elokuva on kuvattu pääosin Etelä-Pohjanmaalla. Kuvauspaikkoihin lukeutuivat muun muassa Seinäjärven kylä, Kätkänjoki ja Ranta-Töysä Alavudella. Elokuvan kirkkokohtausten kuvauspaikkana toimi Killinkosken kirkko.


title: Anselmi – nuori ihmissusi

text: Kuvauksia suoritettiin myös Ähtärin Kukkeenkylässä sekä Peränteen kylässä, jossa kuvauspaikaksi valikoitui Vääräkosken kartonkitehdas.


title: Anselmi – nuori ihmissusi

text: Tuotantoteknisistä syistä osa kuvauksista suoritettiin myös Kangasalla ja Lempäälässä, lähempänä Bottomland Productions Oy -tuotantoyhtiön sijaintia.


title: Anselmi – nuori ihmissusi

text: Elokuvan viimeinen virallinen kuvauspäivä oli 23.11.2013.


title: Anselmi – nuori ihmissusi

text:
Elokuvan pääosan nuorta Anselmia näyttelee Aleksi Holkko. Muissa päärooleissa ovat Sami Palolampi Anselmin isänä Manuna, Liisa Ruuskanen Eeva-äitinä ja Pauli Hanhiniemi pienen kylän kirkkoherrana.
Elokuvassa nähdään myös aikuisviihteen parissa uransa luonut amerikkalainen Ron Jeremy. Nuorisopastori Sampsan roolia esittää Sami Alho, joka tunnetaan myös rockia soittavan Free Spirit -yhtyeen solistina.
"Anselmin" teatteriensi-ilta oli 24. tammikuuta 2014.


title: Anselmi – nuori ihmissusi

text: Elokuva oli ehdolla 13 sarjassa eteläpohjalaisen elokuvapalkinnon Kalevi-palkinnon saajaksi 2015. Se voitti palkinnon yhdeksässä sarjassa: paras elokuva, ohjaus, miespääosa, miessivuosa, kuvaus, äänisuunnittelu, leikkaus, musiikki ja erikoisefektit.


title: Anselmi – nuori ihmissusi

text: Elokuvasta julkaistiin huhtikuussa 2016 kahden DVD-levyn kokonaisuus, joka sisältää taustamateriaalia "Anselmin" synnystä.


title: Sokokenkutoja

text: Sokokenkutoja ("Ploceus golandi") on kutojien heimoon kuuluva varpuslintu.


title: Sokokenkutoja

text: Sokokenkutojaa tavataan pienellä alueella Kenian kaakkoisosissa. Lajin kannaksi on arvioitu 3 000–6 000 yksilöä. Se on vähenemässä elinympäristöjen tuhoutumisen takia ja on luokiteltu erittäin uhanalaiseksi.


title: Sokokenkutoja

text: Sokokenkutoja liikkuu äänekkäissä 5–30 yksilön parvissa ja sen on havaittu esiintyvän myös muiden lintulajien sekaparvissa. Sokokenkutoja käyttää ravinnokseen kovakuoriaisia ja perhosentoukkia, joita se etsii korkealta lehvästöstä. Se pesii oletettavasti korkeiden puiden latvoissa, luultavasti maaliskuussa.


title: Somaliankutoja

text: Somaliankutoja ("Ploceus dicrocephalus") on kutojien heimoon kuuluva varpuslintu.


title: Somaliankutoja

text: Somaliankutojaa tavataan Etiopiassa, Keniassa ja Somaliassa. Sen on raportoitu olevan yleisesti ottaen harvinainen vaikkakin paikallisesti yleinen. Lajin kannankehitys on vakaa, ja se on luokiteltu elinvoimaiseksi.


title: Mustapääkutoja

text: Mustapääkutoja ("Ploceus melanocephalus") on kutojien heimoon kuuluva varpuslintu.


title: Mustapääkutoja

text: Mustapääkutojaa tavataan laajalla alueella Afrikan länsi-, keski- ja itäosissa. Lajin on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi.


title: Kultaselkäkutoja

text: Kultaselkäkutoja ("Ploceus jacksoni") on kutojien heimoon kuuluva varpuslintu.


title: Kultaselkäkutoja

text: Kultaselkäkutojaa tavataan Itä-Afrikassa. Lajin on kuvattu olevan paikallisesti yleinen ja sen kannankehitys on vakaa. Se on luokiteltu elinvoimaiseksi.


title: Sudaninkutoja

text: Sudaninkutoja ("Ploceus badius") on kutojien heimoon kuuluva varpuslintu.


title: Sudaninkutoja

text: Sudaninkutojaa tavataan Sudanissa ja Etelä-Sudanissa. Lajia on kuvattu yleiseksi tai paikallisesti runsaslukuiseksi. Sen kannankehitys on vakaa, ja laji on luokiteltu elinvoimaiseksi.


title: DTM-kausi 2014

text: DTM-kausi 2014, oli DTM-sarjan viidestoista kausi. Sarja alkoi 4. toukokuuta 2014 Saksan Hockenheimringin radalla ja päättyi samalla radalla 19. lokakuuta 2014. Uusina ratoina kalenteriin tulivat Unkarin Hungaroring ja Kiinan Guangzhou Street Circuit. Myöhemmin ilmoitettiin että Kiinassa ei ajeta, vaan tilalle tuli Alankomaiden Circuit Zandvoort.


title: DTM-kausi 2014

text: Sarjan mestaruuden voitti saksalainen Marco Wittmann, toiseksi sijoittui ruotsalainen Mattias Ekström ja kolmanneksi saksalainen Mike Rockenfeller.


title: Bloons

text: Bloons on Ninja Kiwin tekemä flashpelisarja. Alkuperäisessä Bloonsissa pitää ampua ilmapalloja tikalla. Pelissä pelataan apinalla, joka seisoo jalustalla ja ampuu tikkoja.


title: Bloons

text: Alkuperäistä versiota suositumpi pelimuoto on "Tornipuolustus" (Towerdefense). Tornipuolustuksessa on tarkoitus vetää erilaisia torneja kentälle, jotka ampuvat blooneja. Jos pallo pääsee radan loppuun, menettää elämiä. Kun elämiä on menettänyt tarpeeksi, tai vastaavasti selvittänyt tarpeeksi kierroksia, peli loppuu.


title: Koristepuutarha

text:
Koristepuutarha on puutarhatyyppi, jossa viljellään koristekasveja, joita ovat perennat, kesäkukat sekä kukkivat tai muuten koristeelliset
pensaat ja puut. Myös monet hyötykasvit sopivat koristekasveiksi ja näin ollen hyötypuutarha voi olla samalla myös koristepuutarha.


title: Koristepuutarha

text: Monivuotisista kukkakasveista erittäin yleisiä ovat ruusut ja monet sipulikukat. Ruusujen sukuun kuuluvista lajeista osa on perennamaisia, osa pensaita ja osa köynnöksiä. Niitä kasvatetaan myös leikkokukiksi. Ruusut jaetaan ryhmiin pensas-, ryhmä-, peitto-, köynnös- ja pikkuruusut. Ruusuja on yli sata lajia ja ljikkeita on tuhansia. Sipulikukista yleisimpiä ovat tulppaanit, narsissit, liljat, kurjenmiekat, miekkaliljat ja daaliat.


title: Koristepuutarha

text: Yksivuotisista kesäkukista yleisimpiä ovat petunia, lobelia, kehäkukka, samettikukat ja orvokki.


title: Koristepuutarha

text: Hedelmäpuut ovat usein kukkiessaan koristeellisia. Niitä saatetaan käyttää koristetarkoitukseen myös alueilla, jotka ovat liian pohjoisessa kyseisten puiden hedelmäntuotantoon.


title: Koristepuutarha

text: Yleisiä koristepensaita ovat morsiusangervo, pensashanhikki, korallikanukka, lumipalloheisi ja loistojasmike.


Kansainvälinen Mirjam Helin -laulukilpailu on Suomen Kulttuurirahaston järjestämä laulukilpailu. Se on alallaan yksi maailman merkittävimmistä. Ensimmäisen kilpailu oli vuonna 1984, ja sen jälkeen se on järjestetty viiden vuoden välein. Kilpailun on perustanut laulupedagogi, laulaja Mirjam Helin lahjoittamalla varat Mirjam ja Hans Helinin rahaston perustamiseksi Suomen Kulttuurirahaston yhteyteen.


Kahdeksas Kansainvälinen Mirjam Helin -laulukilpailu järjestetään Helsingissä 20.–29. toukokuuta 2019.


title: Kansainvälinen Mirjam Helin -laulukilpailu

text: Kilpailun aiempiin voittajiin kuuluvat muun muassa basso René Pape ja mezzosopraano Elina Garanca. Kilpailu on ollut vuodesta 1987 Kansainvälisten musiikkikilpailujen maailmanliiton (Fédération Mondiale des Concours Internationaux de Musique, Genève) jäsen.


text: Mirjam Helin -laulukilpailu on tarkoitettu nuorille laulajille, joilla jo on esiintymiskypsyyttä. Kilpailu jakautuu kahteen sarjaan, naislaulajien ja mieslaulajien.


text: Kilpailun ohjelmistovaatimukset ovat laajat (oratorio, lied, ooppera), joskin kilpailuohjelma tarjoaa laajan valinnanvapauden, sillä siihen ei vaadita tiettyjä lauluja tai säveltäjien teoksia. Semifinaalissa on kuitenkin esitettävä suomalaisen säveltäjän teos.


text:
1. Ning Liang, Kiina
2. Dilbèr, Kiina
3. Tanja Kauppinen, Suomi
4. Satu Sippola-Nurminen, Suomi


text:
1. Vladimir Tšernov, Neuvostoliitto
2. Olaf Bär, DDR
3. Fu Hai-Jing, Kiina
4. Peter Mikulás, Tšekkoslovakia


text:
1. Andrea Rost, Unkari
1. Charlotte Hellekant, Ruotsi
3. Pilar Torreblanca, Espanja
4. Tatiana Chivarova, Bulgaria


text:
1. René Pape, DDR
2. Salvatore Champagne, Yhdysvallat
3. Mizuguchi Satoshi, Japani
4. Johannes Mannov, Tanska


text:
1. Kirsi Tiihonen, Suomi
2. Lilli Paasikivi, Suomi
3. Bodil Arnesen, Norja
4. Ursula Kryger, Puola


text:
1. Chen-Ye Yuan, Kiina
2. Karl-Magnus Fredriksson, Ruotsi
2. Andrei Grigoriev, Venäjä
4. Andriy Shkurhan, Puola


text:
1. Elina Garanca, Latvia
2. Olga Pasitsnyk, Ukraina
3. Janice Creswell, Yhdysvallat
3. Maria Fontosh, Venäjä
4. Byung-Soon Lee, Etelä-Korea


text:
1. Marcin Bronikowski, Puola
2. Vladimir Baikov, Venäjä
3. Gabriel Suovanen, Ruotsi


text:
1. Eglise Gutierrez, Kuuba
2. Jekaterina Gubanova, Venäjä
3. Karen Wierzba, Kanada
3. Olga Sursina, Venäjä


text:
1. Woo-Kyung Kim, Korea
2. Bukar Bilgili, Turkki
3. Timothy Mix, Yhdysvallat
4. Dmitri Voropajev, Venäjä


text:
1. Julija Ležneva, Venäjä
2. Nadine Sierra, Yhdysvallat
3. Keunghea Kang, Korea
3. Kishani Jayasinghe, Sri Lanka
1. Kihwan Sim, Korea
2. Timothy Mix, Turkki
3. David DQ Lee, Kanada
4. Azmat Zheltyrguzov, Kazakstan


text:
1. Kateryna Kasper, Ukraina
2. Ekaterina Morozova, Venäjä
3. Sunyoung Seo, Korea
4. Elena Guseva, Venäjä
1. Beomjin Kim, Korea
2. Matija Meić, Kroatia
3. Leon Kosavic, Kroatia
4. Dmytro Kalmuchyn, Ukraina


title: Hakalehto (täsmennyssivu)

text: Hakalehto voi tarkoittaa seuraavia asioita:


title: Peter Norén

text: Peter Norén (s. 27. elokuuta 1968 ) on uransa lopettanut ruotsalainen jääpalloilija. Hän aloitti uransa 15-vuotiaana Nyborgs SK:ssa. Hän edusti urallaan pelasi lähes 30 sarjakautta pääosin Kalixin seudun seuroja Kalix Bandy, Nyborgs SK ja Karlsborgs BK. Lisäksi hän pelasi kolme kautta Tornion Palloveikoissa ja haaparantalais-torniolaisessa yhteisseurassa HT Bandy.


title: Peter Norén

text: Norén pelasi ennen Suomeen ja ToPV:iin siirtymistään Ruotsin silloisessa pääsarjassa Allsvenskanissa kauden Karlsborgissa ja kauden Kalix Bandyssä kaudella 1993-1994.


title: Peter Norén

text: Kolme kautta 2005-2008 ToPV:ssa ja Suomen Bandyliigassa olivat menestyksekkäitä, sillä Norénin kausina ToPV saavutti kaksi mestaruutta ja yhden hopeatilan.


title: Peter Norén

text: Uran loppuvaiheessa haaparantalais-torniolaisen yhteisen seuran HT Bandyn myötä Norén pelasi vielä kolme kautta - niistä kauden Allsvenskanissa ja kaksi viimeistä ylimmällä sarjatasolla Elitserienissä.,


title: Peter Norén

text: Kaikkiaan Norénille kertyi Ruotsin korkeimman sarjatason kausia neljä kappaletta.


title: Peter Norén

text: Seurajoukkueissa


title: Balkanin liitto

text: Balkanin liitto oli Serbian, Bulgarian, Montenegron ja Kreikan vuonna 1912 muodostama sotilasliitto, joka soti vuosina 1912–1913 käydyssä ensimmäisessä Balkanin sodassa Ottomaanien valtakuntaa vastaan. Liitto syntyi Venäjän vaikutuksesta ja oli alkujaan nimellisesti tarkoitettu Itävalta-Unkarin vallan rajoittamiseen Balkanilla, mutta sen todellinen tarkoitus oli turkkilaisten karkottaminen Balkanilta. Liittoon kuuluneet maat julistivat sodan Ottomaanien valtakunnalle lokakuussa 1912 ja saavuttivat pian voiton. Liitto kuitenkin hajosi heti sodan jälkeen, sillä siihen kuuluneet maat eivät päässeet yhteisymmärrykseen turkkilaisilta vallatun Makedonian jakamisesta. Kiista johti jo vuoden 1913 aikana toiseen Balkanin sotaan, jossa Bulgaria soti yksinään entisiä liittolaisiaan vastaan.


title: Koirankoppi

text: Koirankoppi on pieni koiralle tarkoitettu rakennelma, joka on usein talon muotoinen.


title: Koirankoppi

text: Koirankoppeja on ollut olemassa muodossa tai toisessa tuhansia vuosia. Aikaisemmin koirankopit rakennettiin yleensä käsin mistä vain materiaaleista, joita saatiin kiinnitettyä toisiinsa. Nykyään suurin osa koirankopeista valmistetaan kaupallisesti massatuotannolla.


title: Loistosalangaani

text: Loistosalangaani ("Collocalia esculenta") on kiitäjiin kuuluva lintulaji. Sitä tavataan laajalta alueelta Etelä- ja Kaakkois-Aasiasta.


title: Loistosalangaani

text: Loistosalangaani on pieninikokoinen lintu, joka kasvaa surimmillaan noin 10 senttiä pitkäksi. Yleisväritykseltään se on tumma. Selkä on kiiltävän sinertävän tai vihertävän musta ja sävy vaihtelee alalajeittain. Kurkku ja rinta ovat loistosalangaanilla tumman harmaat ja vatsa on valkoinen. Loistosalangaanin siivet ovat pitkä ja pyrstö on tasakärkinen.


title: Loistosalangaani

text: Loistosalangaanilla on 32 alalajia. Sitä tavataan alueelta, joka ulottuu Intiasta, Malakan niemimaalle, Salomosaarelle, Filippiineille ja Joulusaarelle. Joulusaaren alalaji "C. e. natalis" luokitellaan silmälläpidettäväksi. Loistosalangaanille kelpaavat elinympäristöksi niin metsät kuin kaupungitkin. Ne lentävät korkealla taivaalla ja saalistavat lentäviä hyöntesiä. Lajin pesimäkausi on vuoden ympäri ja loistosalangaani rakentaa pesänsä rakennukseen, luolaan tai onttoon puuhun. Naaras munii tyypillisesti 2 munaa.


title: Samosir

text: Samosir on saari Toban kraatterijärvessä Indonesialle kuuluvan Pohjois-Sumatran provinssin keskiosissa. Saari on syntynyt, kuten sitä ympäröivä järvikin, tulivuorenpurkauksen seurauksena noin 70 000 vuotta sitten. Räjähdysmäinen purkaus romahdutti vuoren, johon alkoi kerääntyä vettä, jättäen kuitenkin saaren järven keskelle. Saari on kuitenkin kiinni pienellä kannaksella mantereeseen.


title: Samosir

text: Saari on suosittu lomanviettopaikka. Etenkin 1990-luvulla se oli reppumatkaajien suosiossa. Saarelle pääsee Sumatran pääkaupungista Medanista. Ensin on matkattava noin viisi tuntia minibussilla Toba-järven rannalla sijaitsevaan Parapatin kylään. Sieltä on kerran tunnissa kulkeva lauttayhteys saarella olevaan Tuktukin kylään. Tuktukin kylässä on noin 50 hotellia tai vastaavaa majapaikkaa.


title: Marinus Kraus

text: Marinus Kraus (s. 13. helmikuuta 1991) on saksalainen mäkihyppääjä. Hän edustaa WSV Oberaudorf -seuraa.


title: Marinus Kraus

text: Nuorten MM-kilpailuissa Otepäässä vuonna 2011 Kraus saavutti Saksan joukkueessa hopeaa joukkuekilpailussa. Mäkihypyn maailmancupissa hän kilpaili ensimmäisen kerran Vikersundin lentomäessä tammikuussa 2013. Ensimmäiset maailmancupin pisteensä hän saavutti Harrachovin lentomäessä helmikuussa 2013 oltuaan 19:s. Parhaimmillaan Kraus on sijoittunut maailmancupissa toiseksi Kuusamossa marraskuussa 2013. Sotšin olympialaisissa 2014 hän oli mukana Saksan kultaa voittaneessa joukkueessa ja sijoittui suurmäessä kuudenneksi. Falunin MM-kilpailuissa 2015 hän sijoittui normaalimäessä kymmenenneksi.


title: Jan Ziobro

text: Jan Ziobro (s. 24. kesäkuuta 1991) on puolalainen mäkihyppääjä. Hän edustaa WKS Zakopane -seuraa.


title: Jan Ziobro

text: Mäkihypyn maailmancupissa Ziobro kilpaili ensimmäisen kerran Kuusamossa marraskuussa 2011. Ensimmäiset maailmancupin pisteensä hän saavutti Zakopanessa tammikuussa 2013 oltuaan 20:s. Kymmenen parhaan joukkoon hän sijoittui ensimmäisen kerran oltuaan yhdeksäs Klingenthalissa marraskuussa 2013. Ensimmäisen voittonsa ja palkintosijansa hän saavutti Engelbergissä joulukuussa 2013. Hän sivusi kilpailussa mäkiennätystä, joka on 141 metriä. Toisessa Engelbergin osakilpailussa hän sijoittui kolmanneksi.


title: Jan Ziobro

text: Ziobro sijoittui Sotšin olympialaisissa 2014 joukkuemäessä neljänneksi, normaalimäessä 13:nneksi ja suurmäessä 15:nneksi. Falunin MM-kilpailuissa 2015 hän sijoittui normaalimäessä kahdeksanneksi ja oli mukana Puolan pronssijoukkueessa.


title: Juhana I Peloton

text: Juhana I Peloton, myös "Juhana Peloton" () (28. toukokuuta 1371 Dijon – 10. syyskuuta 1419 Montereau-Fault-Yonne) oli kuninkaalliseen Valois-sukuun eli Kapetingeihin kuulunut Burgundin herttua satavuotisen sodan aikana Ranskassa.


title: Juhana I Peloton

text: Juhanasta tuli Burgundin ja Flanderin herttuakunnan päämies vuonna 1404 Kaarle VI:n ollessa Ranskan kuningas. Ennen sitä hän osoitti nimensä mukaista pelottomuutta Nikopoliin taistelussa 1396 turkkilaista sulttaani Bayezid I:tä vastaan. Tosin hänen johtamansa ranskalainen ratsuväki kärsi taistelussa suuret tappiot kurittomuutensa takia. Juhana jäi panttivangiksi, ja suvun oli maksettava hänestä 200 000 dukaatin lunnaat. Juhanasta tuli kuitenkin kansallissankari, ja sen turvin hän sekaantui monin tavoin Ranskan hallitsemiseen. Tämän oli mahdollista kuninkaan mielisairauden takia. Kaarlesta tuli kyvytön maan johtajaksi, ja hänen Valois-sukuiset setänsä ottivat vallan ja käyttivät valtion varoja omaksi edukseen.


title: Juhana I Peloton

text: Juhana murhautti vastustajansa Orléansin herttua Ludvigin vuonna 1407. Murha oli viimeinen sytyke kymmenvuotiseen sisällissotaan Burgundin ja Armagnacin puolueiden välillä vuodesta 1411 alkaen. Juhanan verinen hallitsemistapa johti siihen, että pariisilaisten karkottivat hänet kaupungista vuonna 1413. Tämän takia Juhana asettui satavuotisessa sodassa Englannin ja sen kuningas Henrikin puolelle. Yhteisoperaatio kuivui kokoon Juhanan kuoleman 1419 ja Henrikin kuoleman 1422 takia. Ranskan sotaonni kääntyi lopulta vasta Orléansin neitsyen ansiosta vuodesta 1430 alkaen.


title: Gregor Deschwanden

text: Gregor Deschwanden (s. 27. helmikuuta 1991) on sveitsiläinen mäkihyppääjä. Hän edustaa Horwia.


title: Gregor Deschwanden

text: Mäkihypyn maailmancupissa Deschwanden kilpaili ensimmäisen kerran Willingenissä helmikuussa 2010. Ensimmäiset maailmancupin pisteensä hän saavutti Kuusamossa joulukuussa 2012 oltuaan 30:s. Parhaimmillaan hän on sijoittunut maailmancupissa seitsemänneksi Nižni Tagilissa joulukuussa 2015.


title: Gregor Deschwanden

text: Val di Fiemmen MM-kilpailuissa 2013 Deschwanden sijoittui joukkuekilpailussa kymmenenneksi, normaalimäen kilpailussa 41:nneksi ja suurmäen kilpailussa 43:nneksi. Sotšin olympialaisissa 2014 hän oli suurmäessä 14:s ja normaalimäessä 25:s. Falunin MM-kilpailuissa 2015 hän sijoittui normaalimäessä 14:nneksi, suurmäessä 17:nneksi ja joukkuemäessä kymmenenneksi.


title: Wetar

text: Wetar on harvaan asuttu saari Indonesiassa Timorin pohjoispuolella Pienten Sundasaarten itäpuolella. Sen pinta-ala on 3 888 km². Se on Barat Daya -saariin kuuluva saariryhmän suurin saari mutta kuuluu hallinnollisesti Maluku-saariin.


title: Viorica Ursuleac

text: Viorica Ursuleac (26. maaliskuuta 1894 Tšernivtsi – 23. lokakuuta 1985 Ehrwald, Itävalta) oli romanialainen sopraano. Richard Strauss arvosti häntä oopperarooliensa tulkitsijana. Ursuleac kasvoi musikaalisessa perheessä, ja hänet lähetettiin Wieniin, jossa hän opiskeli viisi vuotta. Hän sai sopimuksen Zagrebissa ja debytoi vuonna 1922 Charlotten roolissa oopperassa "Werther". Bukarestissa pitämässään konsertissa kuningatar Maria huomasi Ursuleacin lahjakkuuden ja kuningatar alkoi tukea hänen kansainvälistä uraansa.


title: Viorica Ursuleac

text: Felix Weingartnerin välityksellä Ursuleac sai sopimuksen Wienistä. Kuultuaan kapellimestari Clemens Kraussin aloittavan johtotehtävät Frankfurtissa vuonna 1924 Ursuleac pyrki sinne, mutta kapellimestari ei pitänyt balkanilaisista laulajista. Ursuleac kuitenkin tuli Kraussin kuulemaksi väärällä nimellä ja sai sopimuksen. Lopulta Ursuleac ja Krauss avioituivat. Ursuleac sai tarjouksia useista muistakin oopperataloista, ja läheinen suhde hänelle muodostui varsinkin Dresdeniin. Siellä hän loi ensimmäisen neljästä Straussin sankarittaresta esittämällä "Arabellan" nimiroolin vuonna 1933. Myöhemmin Ursuleac esiintyi myös "Friedenstagin" (omistettu hänelle ja Kraussille), "Capriccion" ja "Die Liebe der Danaen" kantaesityksissä.


title: Viorica Ursuleac

text: Ursuleac muutti vuonna 1930 Wieniin, jossa hänestä tuli Lotte Lehmannin kilpailija. Hän muutti vuonna 1935 Berliiniin ja sitten vuonna 1937 Müncheniin. Hän lisäsi uusia Straussin rooleja ohjelmistoonsa. Hän kantaesitti myös muiden säveltäjien, kuten Ernst Krenekin ja Eugen d'Albertin teoksia. Hänen ohjelmistoonsa kuului lisäksi Wagneria ja italialaisia rooleja.


title: Viorica Ursuleac

text: Ursuleac teki vuonna 1934 esiintymisiä Covent Gardenissa. Hän levytti vuonna 1935 Berliinissä Richard Straussin oopperan "Ariadne Naksoksessa" tanskalaisen Helge Rosvaengen ja saksalaisen Erna Bergerin kanssa. Hänellä oli vaivaton ylärekisteri.


title: Ana-Maria Avram

text: Ana-Maria Avram (1961 Bukarest – 1. elokuuta 2017) oli romanialainen säveltäjä, pianisti ja kapellimestari. Hän sävelsi spektrimusiikkia. Hän sai lukuisia tilauksia Radio Francelta ja useilta kokoonpanoilta eri maista. Hän sai festivaalipalkinnon Linzin Ars Electronica -tapahtumassa vuonna 2000 teoksestaan "Traces, Sillons, Sillages" yhtyeelle ja tietokoneelle. Avram aloitti vuonna 2006 toiminnan perustamansa CREMAC:n (Romanian elektroakustisen ja tietokoneavusteisen musiikin yhteisö) puheenjohtajana. Avramin tuotantoon kuuluu yli 200 teosta, jotka on sävelletty solisteille, kamarikokoonpanoille, sinfoniaorkesterille ja elektroniikalle.


title: Ana-Maria Avram

text: Avram syntyi Bukarestissa. Valmistuttuaan Bukarestin kansallisesta musiikkikonservatoriosta hän jatkoi opintojaan Pariisissa ja sai Sorbonnesta filosofian tohtorin arvon vuonna 1995. Hän sai vuonna 1994 Romanian akatemialta suurpalkinnon sävellyksessä. Vuonna 2010 hän sai Iancu Dumitrescun kanssa Blodgett-taiteilijaresidenssin Harvardin yliopistossa.


title: Nicolae Herlea

text: Nicolae Herlea (28. elokuuta 1927 Bukarest – 24. helmikuuta 2014 Frankfurt, Saksa) oli romanialainen oopperalaulaja, äänialaltaan baritoni. Hän opiskeli Bukarestissa Aurelius Costescu-Ducan johdolla ja sitten myös Roomassa. Hän debytoi Bukarestissa Silvion roolissa "Pajatson" esityksessä vuonna 1951. Samana vuonna hän voitti ensipalkinnot laulukilpailuissa Genevessä, Prahassa ja Brysselissä. Hän teki laajoja kiertueita ja esiintyi Metropolitan-oopperassa vuosina 1964–1967. Herlea sai Romanian kansantaiteilijan arvonimen vuonna 1962. Hänen ohjelmistoonsa kuuluil italialaisia ja venäläisiä rooleja. Häntä kuullaan Gaetano Donizettin, Ruggero Leoncavallon, Modest Mussorgskin, Giacomo Puccinin, Gioacchino Rossinin ja Giuseppe Verdin teosten levytyksillä.


title: Mihail Krug

text: Mihail Vladimirovitš Krug (, oik. Vorobjov, , 7. huhtikuuta 1962 Tver (Kalinin), Neuvostoliitto – 1. heinäkuuta 2002 Tver) oli venäläinen laulaja ja lauluntekijä. Häntä usein kutsuttiin venäläisen chansoninkuninkaaksi, ja kappale ”Vladimirski tsentral” on yksi genren suosituimmista. Hän kuoli väkivaltaisesti kotonaan Tverissä 2002.


title: Mihail Krug

text: Mihail Vorobjov syntyi 7. huhtikuuta 1962 Kalininissa (nyk. Tver), Neuvostoliitossa. Hänen isänsä oli rakennusinsinööri ja äitinsä kirjanpitäjä. Lapsuutensa ja nuoruutensa hän asui vanhassa työläiskaupunginosassa, josta kertoi myöhemmin laulussaan "Milyi moi gorod" ("Rakas kaupunkini"). Hän harrasti jääkiekkoa maalivahtina. Hänen koulumenestyksensä oli heikko. Ystävät ja sukulaiset muistelevat hänen lintsailleen.


title: Mihail Krug

text: Kuusivuotiaasta alkaen hänen idolinsa oli Vladimir Vysotski. 11-vuotiaana hän opetteli soittamaan kitaraa. Ensimmäiset runonsa hän kirjoitti 14-vuotiaana omistaen ne luokkatoverilleen. Eräässä koulun illassa hän käytti yhtä Vysotskin kappaletta aikaansaaden suuren skandaalin. Armeijan jälkeen ryhtyi soittamaan kitaraa ja laulamaan Vysotskin tyylillä.


title: Mihail Krug

text: Vorobljov valmistui Kalininin kaupungin koulusta numero 39 autonasentajaksi. Opintojen jälkeen hän kävi armeijan Lebedinin kaupungissa Ukrainassa ja toimi sen jälkeen kuorma-autonkuljettajana kymmenen vuoden ajan.


title: Mihail Krug

text: Vuonna 1986 Mihail tapasi ensimmäisen vaimonsa Svetlanan, joka myös oli muusikko. Hän soitti soolokitaraa neuvostohallinnon virallisesti tunnustamassa yhtyeessä. Svetlanasta tuli Mihailin ensimmäinen tuottaja, ja hän rohkaisi tätä tuomaan luovuuttaan esille. Siihen asti Mihail oli kirjoittanut runonsa ja laulunsa ainoastaan pöytälaatikkoon. Svetlana etsi musiikkikilpailuita, äänitti Mihailin lauluja kaseteille ja ompeli hänen esiintymisasunsa; hän työskenteli mallitoimistossa. He erosivat 1989. Vuonna 2000 Mihail avioitui tšeljabinskilaisen Irinan kanssa, joka alkoi Mihailin kuoleman jälkeen esiintyä nimellä Irina Krug. Kummastakin liitosta syntyi yksi lapsi.


title: Mihail Krug

text: Mihail Krug oli poliittiselta vakaumukseltaan monarkistinen, konservatiivinen, homovastainen ja antifeministinen. Hän oli Venäjän liberaalidemokraattisen puolueen (LDPR) jäsen ja toimi puheenjohtaja Vladimir Žirinovskin kulttuuriavustajana. Hänen haastatteluissaan tulee toistuvasti selvästi esiin viha vasemmistolaisia, erityisesti kommunisteja kohtaan.


title: Mihail Krug

text: Vuonna 1987 Mihail voitti laulu- ja sävellyskilpailun kappaleellaan "Pro Afganistan" ja alkoi sen jälkeen alkoi tosissaan kirjoittaa lauluja. Hän otti taiteilijanimekseen Mihail Krug (suom. Mikko Kehä). Nimen alkuperästä on useita versioita.


title: Mihail Krug

text: Hän äänitti ensimmäisen kasettinsa "Tverskie ulitsy" ("Tverin kadut") "Tver"-studiossa 1989. Sitä seurasivat "Katja" ja kolmas nimeämätön kasetti. Mitään näistä ei julkaistu virallisesti, vaan niitä levitettiin laittomasti. Lähes kaikki näillä levyillä olleet kappaleet on esitetty uudelleen ja julkaistu myöhemmillä albumeilla. Neuvostoajan jälkeen vuonna 1994 Mihail Krug julkaisi rikollisslangilla nimetyn albumin "Žigan-Limon" ("Rosvo-Sitruuna"), joka monien mielestä oli hänen luovan elämänsä käännekohta. Se sisältää rikollislaulujen lisäksi lyyrisiä ja ironisia kappaleita. Levystä otettiin useita uusintapainoksia ja Mihail Krug vakiinnutti asemansa venäläisessä musiikkikulttuurissa.


title: Mihail Krug

text: Vuonna 1994 kuvattiin dokumenttielokuva "Bard Mihail Krug" ("Bardi Mihail Krug"), joka esitettiin "Kultura"-kanavalla vuonna 1999. Ensimmäinen video filmiltä, kappale "Eto bylo vtšera" ("Se oli eilen") esitettiin vuonna 1996. Krug vieraili ensimmäisen kerran ulkomailla vuonna 1997 "Venäläinen chanson Saksassa" -festivaalilla folkyhtye Bratja Žemtšužnyjen kanssa. Vuonna 1998 Krug esiintyi Yhdysvalloissa Miamissa, Bostonissa, New Yorkissa ja Jacksonvillessa. Alkuvuodesta 2000 hän teki menestyneen Israelin kiertueen. Krug piti usein hyväntekeväisyyskonsertteja, myös vankiloissa.


title: Mihail Krug

text: Vuonna 1997 Mihail Krug otti yhtyeeseensä uuden laulajan, Svetlana Ternovan. Aleksandr Velolebedniski kirjoitti Krugille useita lauluja. Yksi venäläisen chansonin tunnetuimmista kappaleista on Krugin ”Vladimirski tsentral” (, "Vladimirin keskivankila") albumilta "Madam". Sen arvellaan olevan omistettu ammattirikollinen Aleksandr Severnyille. Vuonna 2000 Krug esitti rikollisjohtajan roolin Leonid Petrovitšin elokuvassa "Aprel".


title: Mihail Krug

text: Kesäkuun 30. ja heinäkuun 1. päivän välisenä yönä 2002 hyökättiin Mihail Krugin kotiin Mamulinon kaupunginosassa Tverissä. Kaksi miestä kävi ensin Krugin anopin kimppuun aiheuttaen tälle vammoja. Paikalle rynnännyttä Krugia ammuttiin pistoolilla, hänen vaimonsa Irinan onnistui paeta. Krug kuoli pian sairaalassa vammoihinsa.


title: Mihail Krug

text: Krugin muistotilaisuuteen 3.7. osallistui paljon tunnettua väkeä, mm. Vladimir Žirinovski, Aleksandr Semtsev, Jefrem Amiramov, Katja Ogonjok, Bratja Žemtšužnyje -yhtye, Vika Tsiganova ja Tverin alueen Vladimir Platov. Hautajaisiin osallistui satoja tuhansia ihmisiä. Autojono hautajaissaatossa venyi kilometrien mittaiseksi. Siunaustilaisuus pidettiin Tverin Ylösnousemuksen katedraalissa ja Krug haudattiin Dmitrovo-Tzerkassyn hautausmaalle.


title: Mihail Krug

text: Murhan syy oli epäselvä. Epäiltiin ryöstöyritystä, joka liittyi Krugin juuri odottamaan levytyspalkkioon. Toisten mielestä Krugin murha oli suunniteltu, todennäköisesti palkkamurha.


title: Mihail Krug

text: Vuonna 2008 Tverissä pidätettiin rikollisjengi Tverskije volki (Tverin sudet) joka todennäköisesti oli osallisena Krugin murhaan. Irina Krug tunnisti Aleksandr Agejevin toiseksi hyökkääjäksi, mutta tämän syyllisyyttä ei pystytty todistamaan. Hänet tuomittiin elinkautiseen muista rikoksista. Vuonna 2012 elinkautisvanki paljasti tutkijoille Mihail Krugin murhaajaksi väitetyn henkilön luurangon sijainnin Tverissä. Geenitutkimuksen ja Irina Krugin valkokuvatunnistuksen perusteella todettiin että murhaaja oli Mihail Veselov, joka oli tapettu kuuden muun jengiläisen kanssa vuonna 2002.


title: Mihail Krug

text: Kasetilla julkaistutAlbumitTässä lueteltujen lisäksi Mihail Krugilta on julkaistu lukuisia kokoelmia.


title: Elävän kuvan museo

text: Elävän kuvan museo on Helsingissä sijaitseva Kansallisen audiovisuaalisen instituutin museo, joka keskittyy ensisijaisesti Suomen elokuvakulttuuriin.


title: Elävän kuvan museo

text: Museon yli 10 000 esineen kokoelma kuvaa työtä elokuva-alan eri alueilla. Pääosa kokoelmasta sijoittuu ajallisesti 1930-luvulta nykyhetkeen. Kokoelmaan kuuluu elokuvauksessa, laboroinnissa ja elokuvan esityksessä käytettyjä laitteita, tarpeistoa, pukuja ja paperitavaraa, kuten pääsylippuja ja elokuvajulisteita. Museo kerää myös elokuvaa edeltäneen ajan kuvanesitysperinteeseen kuuluvaa aineistoa, kuten taikalyhtyjä. Kokoelmia kartutetaan lahjoituksilla ja jossain määrin myös ostoin.


title: Elävän kuvan museo

text: Museo sijaitsi Helsingissä Kalasataman taiteilijatalossa, Verkkosaarenkadun kulmassa osoitteessa Vanha talvitie 9, noin 400 m Kalasataman metroasemalta pohjoiseen. Elävän kuvan museo sulki näyttelytilansa Kalasatamassa 4.6.2015.


title: Jim Benton

text: Jim Benton (s. 31. lokakuuta 1960) on yhdysvaltalainen kirjailija ja kuvittaja. Hän on tunnettu muun muassa "Rakas nuija päiväkirjani" (engl. Dear Dumb Diary) ja It's Happy Bunny -kirjasarjoistaan.


title: Jim Benton

text: "(suom. Rakas nuija päiväkirjani)"


title: Poems, Prayers & Promises

text: Poems, Prayers & Promises on yhdysvaltalaisen laulaja-lauluntekijän John Denverin neljäs albumi, joka julkaistiin huhtikuussa 1971. Sitä pidetään yhtenä käännekohtana Denverin uralla, joka nosti hänet todelliseen musiikkitähteyteen. Albumi sisältää kappaleen ”Take Me Home, Country Roads”, joka on Denverin tunnetuimpia kappaleita.


title: Flesh Roxon

text: Flesh Roxon on suomalainen punk/psychobilly -yhtye, joka perustettiin Tampereella vuonna 2012.


title: Flesh Roxon

text:
Yhtye sai alkunsa, kun tamperelainen kontrabasson soittaja Ville Mäkinen ("Mr. Willy") tapasi kaksi kemiläistä punk rock muusikkoa: Nicky Rothenin ja Petri Torkellin ("Peter Cordell") vuonna 2010 Tampereella. Yhdessä he päättivät perustaa psychobilly yhtyeen ja niin Flesh Roxon sai alkunsa tammikuussa 2012. Ensimmäisen vuoden aikana yhtye hioi live-esiintymmistään ja soitti studiossa.
Kesällä 2014 Flesh Roxon jätti Live Nationin ja solmi uuden sopimuksen suomalaisen Stupido Recordsin kanssa. Yhtyeen toinen pitkäsoitto Darker Side of Life äänitettiin tammikuussa 2015 Studio Viren tiloissa Tampereella The Brainsin laulaja–kitaristi Rene D La Muerten kanssa, joka myös tuotti levyn yhdessä Flesh Roxonin kanssa. Helmikuussa 2015 uudelta levyltä julkaistiin digitaalisingle "God Sent Me to Hell", jonka soolokitaroinnista vastasi levyllä kolmessa kappaleessa vieraillut Andy McCoy.


title: Flesh Roxon

text: Peter Cordell (Petri Torkell) lähti yhtyeesä vuonna 2015. Rumpaliksi valittiin Hyvinkäältä kotoisin oleva Antero Malinen.


title: Flesh Roxon

text:
Flesh Roxonin tyyli yhdistelee psychobillyä, metallia ja perinteistä horror punkia. Sanoitukset ovat mielikuvituksellisia ja niihin on otettu vaikutteita kauhuelokuvista tai sci-fi B-elokuvista.
Yhtye on itse kuvaillut musiikkiaan "zombie rockiksi".
"Back From Your Grave" kappaleen musiikkivideo yhtyeen "Flesh to the Bone" -albumilta on saanut inspiraation mustavalkoelokuvista sotien välisestä ajasta.


title: PH1

text: PH1 (tunnetaan myös nimellä Kepler-64b) on varmistettu eksoplaneetta, jonka löysivät Planet Hunters -projektin harrastelijatähtitieteilijät 15. lokakuuta 2012. Löytö pohjautui Kepler-avaruusteleskoopin keräämään dataan. Planeetta kiertää F-tyypin kääpiötähteä Kepler-64 noin 172 valovuoden päässä Maasta, Joutsenen tähdistön suunnalla. Planeetta on erityisen merkittävä siksi, että sen tähtijärjestelmässä on neljä tähteä, ja se on ensimmäinen tällaisesta järjestelmästä koskaan löydetty planeetta.


title: PH1

text: Planeetta kiertää emotähteään 0,63 AU:n etäisyydellä, ja sen kiertoaika on noin 139 päivää. Planeetan massa vastaa noin puolta Jupiterin massaa ja säde noin 0,6 Jupiterin sädettä, eli se on noin Neptunuksen kokoinen. Planeetta on todennäköisesti kaasujättiläinen.


title: Gatehouse

text: Gatehouse on Helsingissä Vuosaaren satamassa sijaitseva vuonna 2008 valmistunut 13-kerroksinen toimistotornitalo. Gatehouse on osa porttikeskusta, johon kuuluu myös matkustajaterminaali ja pysäköintitiloja.


title: Gatehouse

text: Rakennuksen kahdessa alimmaisessa kerroksessa on muun muassa Helsingin Sataman, tullin toimintoja. SA-TU Logistics ja Finnsteven asiakaspalvelut, sekä lounasravintola ja varattavia neuvottelutiloja. Ylemmissä kerroksissa on toimistotiloja ja ylimmässä kerroksessa sauna ja edustustilat.


title: Gatehouse

text: Talon runko on elementtirakenteinen ja julkisivut ovat kullanvärisellä pellillä verhottuja sandwich-elementtejä. Rakennuksen kolmanteen kerrokseen on yhteydessä kävelysilta, joka on osa julkista kevyen liikenteen verkkoa. Rakennuksen kokonaispinta-ala on 14 972 neliömetriä ja kerrospinta-ala keskinmäärin 800 neliömetriä.


title: Gatehouse

text: Rakennuksen pääarkkitehtina toimi Kai Wartiainen Pöyry Architects Oy:stä. Rakennuttaja oli Sponda Oyj. Kiinteistön hallinnoinnista ja ylläpidosta vastaa Logicor. Projektinjohtourakoitsija oli Lujatalo Oy, jonka aliurakoitsijana kaikki hankkeen urakoitsijat toimivat. Rakennussuunnittelusta vastasi Insinööritoimisto Oy Matti Ollila & Co.


title: Luettelo televisiosarjan Breaking Bad jaksoista

text: "Breaking Bad" on ohjaaja-käsikirjoittaja Vince Gilliganin luoma yhdysvaltalainen televisiosarja. Sen esitys alkoi Yhdysvalloissa kaapelitelevisiokanava AMC:llä 20. tammikuuta 2008 ja Suomessa Nelosella 1. tammikuuta 2009. Sarjassa Walter Whitella (Bryan Cranston), 50-vuotiaalla albuquerquelaisella kemianopettajalla, todetaan olevan keuhkosyöpä. Turvatakseen perheensä elannon kuolemansa jälkeen hän päättää alkaa valmistaa metamfetamiinia entisen oppilaansa Jesse Pinkmanin (Aaron Paul) kanssa.


text:
Sarjaa on tuotettu yhteensä viisi tuotantokautta. Suomessa kaksi ensimmäistä on esitetty Nelosella, kolmas ja neljäs kausi on esitetty Herolla. Viidettä tuotantokautta ei ole vielä esitetty Suomessa television ilmaiskanavilla, mutta DVD-julkaisuna kaikki viisi tuotantokautta ovat saatavilla. Lisäksi kaudet 2–5 on esitetty maksullisella Nelonen Prime -kanavalla. Netflix Suomi -palvelussa on katsottavissa sarjan kaikki tuotantokaudet.
!colspan="8;" style="background-color: #177245;"| Osa 1


text: !colspan="8;" style="background-color: #213D30;"| Osa 2


title: On jouluyö, nyt laulaa saa

text: On jouluyö, nyt laulaa saa on Hassisen kone -yhtyeen jouluaiheinen vuonna 1981 levytetty kappale. Sanoituksen ja sävellyksen on tehnyt Ismo Alanko. Kappale julkaistiin singlenä kappaleen "Jouluvappujuhannus" kanssa, jolloin se nousi Suomen virallisen singlelistan sijalle 3. Myöhemmin se on julkaistu yhtyeen kokoelmilla sekä muutamilla joululauluja sisältävillä kokoelmalevyillä.


title: On jouluyö, nyt laulaa saa

text: Kappale ei ole täysin prototyyppinen joululaulu sillä se käsittelee syvästi rakkaudellisuutta mutta myös joulun rauhan ja ihmisen pahuuden vastakkainasettelua satiirin keinoin. Kappaleen taustalla soivat urut.


title: On jouluyö, nyt laulaa saa

text: Kappale omistettiin toimittajille Maija Dahlgrenille ja Anneli Tempakalle, jotka olivat aiemmin kritisoineet Alangon sanoittamia kappaleita.


title: On jouluyö, nyt laulaa saa

text: Kappaleesta esitettiin musiikkivideo julkaisuvuonna Yle TV1:n ohjelmassa "Ykkösen jouluvieraat".


title: On jouluyö, nyt laulaa saa

text: Kappale esiintyy muunnelluin sanoin Rieku ja Raiku -animaatiossa "Orpopoikien jouluaatto".


title: Ovidiu Hațegan

text: Ovidiu Alin Haţegan (s. 17. heinäkuuta 1980 Arad, Romania) on romanialainen jalkapalloerotuomari. Hän toiminut kansainvälisensä erotuomarina vuodesta 2008 alkaen.


title: Jack S. Kotschack

text: Jack Salomon Kotschack (oik. Salomon Kotzjak, 20. tammikuuta 1915 Helsinki – 8. joulukuuta 1988 Cannes) oli suomenruotsalainen liikemies ja elokuvatuottaja, joka vaikutti suurimman osan elämästään Ruotsissa. Hänet tunnetaan parhaiten 1960-luvun alussa Itämerellä toimineen Radio Nord -merirosvoradion perustajana.


title: Jack S. Kotschack

text: Suomenjuutalaiseen perheeseen syntynyt Kotschack vietti lapsuutensa Helsingin Töölössä. Hän opiskeli ylioppilaaksi kirjoitettuaan Englannissa Herne Bay Collegessa vuosina 1932–1934 sekä Svenska handelshögskolanissa 1934–1935. Kotschack oli innokas urheilija, joka pelasi tennistä, jääpalloa Helsingin Makkabin riveissä sekä harrasti nyrkkeilyä. Tenniksessä hän kuului Suomen parhaimmistoon ja voitti muun muassa Helsingin piirinmestaruuden vuonna 1937. Kotschack oli yksi kuudesta juutalaispelaajasta, jotka toukokuussa 1939 erotettiin Westendin tenniskerhosta antisemitismin vuoksi. Tekosyynä käytettiin seuran jäsenmaksujen laiminlyöntiä, mutta yhteensä yli sadasta maksamatta jättäneestä erotettiin ainoastaan juutalaistaustaiset.


title: Jack S. Kotschack

text: Kotschack oli mukana talvisodassa, jossa hän haavoittui jalkaan, sekä myöhemmin jatkosodassa niin sanotun Sinisen prikaatin riveissä. Vuonna 1944 Kotschack pakeni Ruotsiin; ilmeisesti hän pelkäsi juutalaisuutensa takia joutuvansa hankaluuksiin, koska oli lomallaan joutunut tappeluun saksalaisen upseerin kanssa helsinkiläisessä ravintolassa. Kotschack toimi aluksi myyntitehtävissä Eskilstunassa ja sai myöhemmin työpaikan elokuvayhtiö Svea Filmin mainospäällikkönä mentyään naimisiin yhtiön johtajan tyttären kanssa.


title: Jack S. Kotschack

text: Kotschack tuotti 1950-luvulla Svea Filmille kolme elokuvaa, muun muassa Mika Waltarin romaaniin pohjautuvan "Ei huomispäivää" vuonna 1957. Filmiyhtiössä työskennellessään Kotschack tutustui amerikkalaiseen liikemieheen Gordon McLendoniin, jonka omisti Yhdysvalloissa suurimman lain salliman määrän radioasemia ja halusi laajentaa toimintaansa Eurooppaan. McLendon oli kiinnostunut erityisesti Pohjois-Eurooppaan syntyneistä piraattiradioista.


title: Jack S. Kotschack

text: Radio Nord aloitti lähetyksensä maaliskuussa 1961 Tukholman edustalta Ruotsin aluevesirajojen ulkopuolelta. McLendonin rahoittaman ja Kotschackin johtaman radioaseman tarkoituksena oli murtaa Pohjoismaissa vallinnut valtiollinen radiomonopoli. Ruotsin lisäksi sen popmusiikkia ja mainoksia sisältäneet lähetykset kuuluivat myös Lounais-Suomessa. Radio Nord ehti toimia vain vajaan puolentoista vuoden ajan ennen kuin se kiellettiin Pohjoismaiden neuvoston määräämän uuden lain nojalla. Suuren suosion saavuttanut piraattiradio vaikutti kuitenkin sekä Ruotsin että Suomen yleisradioyhtiöiden ohjelmistoon niin, että ne ottivat mukaan myös kevyen musiikin omissa Melodiradion- ja Sävelradio-ohjelmissaan.


title: Jack S. Kotschack

text: Vuonna 1970 Kotschack julkaisi Radio Nordista kertovan muistelmateoksen. Tennis pysyi hänen harrastuksenaan myös Ruotsissa, Kotschack toimi pitkään paikallisen tenniskerhon puheenjohtajana sekä oli mukana perustamassa Ruotsin tennisveteraanien järjestöä. Jack S. Kotschack kuoli vuonna 1988 Ranskan Cannesissa 73-vuotiaana. Vuonna 2009 ilmestyi hänen poikansa Jan Kotschackin isästään sekä Radio Nordista kertova teos "Stick iväg, Jack".


title: Iván Paley

text: Iván Paley (s. 1979 Bogotá) on kolumbialainen pianisti ja baritoni. Hän opiskeli lapsena pianonsoittoa ja sävellystä. Hän oli säveltänyt ensimmäiset sonaattinsa pianolle jo 12-vuotiaana ja esiintyi soolopianistina. Hän jatkoi lauluopintoja Miamin yliopistossa professori Franklin Summersin johdolla ja aloitti sitten uran konsertti- ja oopperalaulajana. Sittemmin Paley on esiintynyt vierailijana Teatro Real Madridissa, Teatro Colónissa (Buenos Aires), Nationaltheater Mannheimissa, Bogotàn Teatro Colónissa, Florida Grand Operassa ja Theater Kaiserslauternissa. Hän on esittänyt Henry Purcellin, Christoph Willibald Gluckin, Wolfgang Amadeus Mozartin, Carl Maria von Weberin ja Giuseppe Verdin lyyrisiä baritonirooleja. Hän on tehnyt yhteistyötä sellaisten kapellimestarien kuin Julius Rudelin, Leopold Hagerin, Giuseppe Sinopolin, Alejandro Posadan, Jonathan Nottin, Friedrich Haiderin, Jesús López Cobosin ja Wolfgang Sawallischin kanssa.


title: Iván Paley

text: Muutettuaan Wieniin vuonna 2000 Paley on keskittynyt saksalaiseen yksinlauluun. Hän on täydentänyt opintojaan Edith Mathisin johdolla Wienissä ja Hanna Ludwigin johdolla Salzburgissa. Paley on esittänyt resitaaleissa Franz Schubertin, Robert Schumannin, Ludwig van Beethovenin, Johannes Brahmsin ja Hugo Wolfin lauluja. Yksinlaulajana hän on tehnyt yhteistyötä pianistien Stephan Matthias Lademannin, Russel Ryanin, Wolfram Riegerin, Justus Zeyenin ja Friedrich Haiderin kanssa.


title: Iván Paley

text: Paley on levyttänyt Gustav Mahlerin vokaaliteoksia. Paleyn ura on vienyt hänet Saksan, Itävallan ja Kolumbian lisäksi Belgiaan, Sveitsiin, Yhdysvaltoihin, Argentiinaan, Espanjaan ja Kroatiaan. Hän on Yhdysvalloissa esiintynyt Carnegie Hallissa. Vuonna 2007 hän meni kiertueella myös Japaniin sopraano Edita Gruberovan kanssa. Paley ja Gruberova ovat myös levyttäneet yhdessä.


title: Hans Swarowsky

text: Hans Swarowsky (16. syyskuuta 1899 Budapest – 10. syyskuuta 1975 Salzburg) oli unkarilainen kapellimestari. Hän opiskeli Wienissä säveltäjien Arnold Schönbergin ja Anton Webernin johdolla. Orkesterinjohdossa hän sai opetusta Felix Weingartnerilta, Richard Straussilta ja Clemens Kraussilta. Hän työskenteli Stuttgartissa, Hampurissa, Berliinissä (1934), Zürichissä (1937–1940), Krakovassa (1944–1946) ja Grazissa (1947–1950). Hän esiintyi myös Wienin valtionoopperassa ja toimi orkesterinjohdon professorina samassa kaupungissa vuodesta 1946. Hänen johdollaan opiskelivat Claudio Abbado, Jesús López Cobos, Mariss Jansons, Zubin Mehta, Giuseppe Sinopoli ja Bruno Weil. Wienissä järjestettävä kansainvälinen kapellimestarikilpailu on nimetty Swarowskyn mukaan.


title: Hans Swarowsky

text: Swarowsky toimi vuosina 1957–1959 Skotlannin kansallisorkesterin pääkapellimestarina, ja tämän jälkeen hän sai nimityksen Wienin sinfoniaorkesterin pääkapellimestariksi. Hän jatkoi myös työskentelyä Wienin valtionoopperassa.


title: Hans Swarowsky

text: Klassismin kauden ja romantiikan musiikin ohella Swarowsky johti oman aikansa säveltäjien teosten esityksiä. Richard Straussin ja Anton Webernin lisäksi näitä säveltäjiä olivat Benjamin Britten, Gottfried von Einem, Paul Hindemith, Hans Pfitzner ja Igor Stravinsky. Swarowsky levytti muun muassa Engelbert Humperdinckin oopperoista koostetut orkesterisarjat ja Richard Wagnerin "Nibelungin sormus" -sarjan.


title: Mihaela Martin

text: Mihaela Martin on romanialaissyntyinen viulisti. Hän aloitti viulunsoiton opintonsa isänsä johdolla 5-vuotiaana ja jatkoi niitä Stefan Gheorghiun johdolla. 19-vuotiaana hän voitti toisen sijan Moskovan kansainvälisessä Tšaikovski-kilpailussa, ja tätä seurasivat voitot Montrealissa, Sionissa ja Brysselissä. Ensipalkinnon voitto kansainvälisessä viulukilpailussa Indianapolisissa käynnisti Martinin uran. Hän on esiintynyt muun muassa n, Montrealin sinfoniaorkesterin ja Leipzigin Gewandhaus-orkesterin kanssa. Hän on tehnyt yhteistyötä Kurt Masurin, Nikolaus Harnoncourtissa, Charles Dutoitin ja Neeme Järven kanssa.


title: Mihaela Martin

text: Martin oli mukana perustamassa Michelangelo-jousikvartettia vuonna 2003. Hän opettaa Kölnissä sekä Genevessä ja pitää lisäksi mestarikursseja eri puolilla maailmaa. Hän on myös usein tuomariston jäsenenä kilpailuissa eri maissa. Hän soittaa J G Guadagninin viulua vuodelta 1748.


title: Idfa

text: Idfa on Amsterdamissa vuosittain järjestettävä maailman suurin kansainvälinen dokumenttielokuvafestivaali. Ensimmäisen kerran se järjestettiin vuonna 1988.


title: Idfa

text: Festivaali kestää yksitoista päivää, ja sen aikana esitetään runsaat 200 elokuvaa. Elokuvaesitysten lisäksi tapahtumassa on työpajoja ja keskustelutilaisuuksia. Paras uusi dokumentti palkintaan kuudessa sarjassa.


title: Idfa

text:
Palkinto: 12 500 euroa
Palkinto: 10 000 euroa
Palkinto: 5 000 euroa
Palkinto: 5 000 euroa
Palkinto: 2 500 euroa
Palkinto: 5 000 euroa


title: Majakka (täsmennyssivu)

text: Majakka voi tarkoittaa ainakin seuraavia:


title: Kymenlaakson Opisto

text: Kymenlaakson Opisto on visuaaliseen alaan erikoistunut kansanopisto. Opistoa ylläpitää yleishyödyllinen, voittoa tavoittelematon Kymenlaakson Opiston Kannatusyhdistys Ry. Opistosta käytetään myös lyhennettä KYME. Kymenlaakson Opisto toimi v. 2001 asti nimellä Kymenlaakson Kansanopisto, KyKa.


title: Kymenlaakson Opisto

text: Kansanopistossa on vuosittain n. 180 päätoimista opiskelijaa ja kansalaisopistossa n. 2200 opiskelijaa. Opisto on perustettu vuonna 1896 ja Inkeroisiin se muutti vuonna 1899. Opiston kotikuntana oli alun perin Sippola vuoteen 1974, Anjalankoski vuosina 1975–2008 ja Kouvola vuodesta 2009 alkaen.


title: Koersiivisuus

text: Koersiivisuus (koersiviteetti eli "koersitiivivoima"; tunnus H) on suure, joka mittaa ferromagneettisen aineen kykyä säilyttää magneettisuutensa sen jälkeen, kun se ulkoinen magneettikenttä on poistettu. Sille analoginen suure on "sähköinen koersiivisuus", joka on ferrosähköisen aineen kyky pysyä poolisena sen jälkeen, kun ulkoinen sähkökenttä on poistettu.


title: Koersiivisuus

text: Ferromagneettisen aineen koersiivisuus on sen vastakkaissuuntaisen magneettikentän voimakkuus, joka tarvitaan pienentämään aineen magnetoituma nollaan "sen jälkeen", kun kappaleen magnetoituminen on saavuttanut kyllästysarvonsa. Toisin sanoen koersiivisuus mittaa sitä, kuinka voimakkaasti ferromagneettinen aine vastustaa demagnetoitumista. Koersiivisuuden SI-yksikkö on ampeeri metriä kohti (1 A/m), siis sama kuin magneettikentän voimakkuuden, mutta sen ohella käytetään edelleen myös cgs-järjestelmän mukaista yksikköä oersted. Yksi oersted on 1000/(4π) A/m eli noin 79,577 A/m. Aineen koersiivisuus voidaan mitata B-H-analysaattorilla tai magnetometrilla.


title: Koersiivisuus

text: Ferromagneettisia aineita, joilla on suuri koersiivisuus, sanotaan "magneettisesti koviksi", ja niistä voidaan valmistaa kestomagneetteja. Aineita, joilla on alhainen koersiivisuus, sanotaan "magneettisesti pehmeiksi". Niistä voidaan tehdä sähkömagneetteja, joita käytetään esimerkiksi muuntajissa, sähkömoottoreissa ja kaiuttimissa.


title: Koersiivisuus

text: Tyypillisesti magneettisen materiaalin koersiivisuus määritetään mittaamalla magnetometrilla sen magneettinen hystereesisilmukka, jota sanotaan myös "magnetisaatiokäyräksi". Kentän arvo, jonka kohdalla saatu käyrä leikkaa x-akselin, kon koersiivisuus. Jos näytteessä on mukana antiferromagneetti, voimistuvassa ja heikkenevässä kentässä mitatut koersiivisuudet saattavat poiketa toisistaan exchange bias -ilmiön vuoksi.


title: Koersiivisuus

text: Materiaalin koersiivisuus riippuu sen aikavälin pituudesta, jonka kuluessa magnetisaatiokäyrä mitataan. Jos kappale asetetaan vastakkaissuuntaiseen magneettikenttään, joka on sen koersiivisuutta pienempi, sen magnetoituma pienenee aikaa myöten nollaan. Yleensä materiaalin koersiivisuus kasvaa magneettikentässä, joka vaihtaa suuntaansa suurella taajuudella. Tämä seikka rajoittaa tiedonsiirtonopeutta käytettäessä magneettisia tallennusvälineitä.


title: Koersiivisuus

text: Kuten kaikissa prosesseissa, joihin liittyy hystereesi, magnetisaatiokäyrän sisään jäävän alueen pinta-ala kuvaa työtä, jonka ulkoinen kenttä tekee muuttaessaan materiaalin magnetoitumista, ja siihen kuluva energia muuttuu lämmöksi. Esimerkiksi magnetostriktiossa syntyy tällä tavoin lämpöhäviöitä. Kun koersiivisuus on magneettisen hystereesin mitta, se kuvaa myös sitä, minkä verran magneettisesti pehmeissä materiaaleissa niiden tavallisimmissa sovelluksissa esiintyy lämpöhäviöitä.


title: Koersiivisuus

text: Materiaalin magneettisen "kovuuden" mittana voidaan käyttää joko koersiivisuutta tai hystereesikäyrän "neliömäisyyttä" eli jäännösmagnetismin ja kyllästysmagnetoituman suhdetta, joskin tavallismin mittana käytetään "energiatuloa" eli kyllästysmagnetoituman ja koersiivisuuden tuloa. 1980-luvulla tulivat käyttöön harvinaisia maametalleja sisältävät magneetit, joilla on suuri energiatulo mutta joiden heikkona puolena on niiden alhainen Curie-piste eli lämpötila, jonka yläpuolella ne menettävät ferromagneettisuutensa.


title: Svetozar Marković

text: Svetozar Marković (21. syyskuuta 1846 Jagodina, Serbia – 10. maaliskuuta 1875 Trieste, Itävalta-Unkari) oli serbialainen poliittinen kirjailija ja toimittaja, jonka on sanottu tuoneen sosialistisen ajattelun Serbiaan.


title: Svetozar Marković

text: Marković opiskeli Belgradissa vuosina 1863–1866, Pietarissa 1866–1869 ja Zürichissä 1869–1870. Hän tutustui vallankumouksellisten toimintaan Venäjällä ja toimi Sveitsin-aikanaan ensimmäisen internationaalin venäläisessä osastossa. Marković sai vaikutteita venäläisten vallankumouksellisten, varsinkin Nikolai Tšernyševskin ajattelusta. Serbiaan palattuaan hän perusti vuonna 1871 maan ensimmäisen sosialistisen lehden, joka ilmestyi nimellä "Radenik" (”työläinen”) ja painottui taloudellisiin kysymyksiin. Serbian hallitus lakkautti lehden, ja Marković oli jonkin aikaa maanpaossa, mutta palasi ja toimitti 1873 ja 1874 perustettuja entistä poliittisemmin painottuneita lehtiä "Javnost" ja "Glas Javnost" (”kansan ääni”). Vietettyään kirjoitustensa vuoksi yhdeksän kuukautta vankilassa hän toimitti vielä "Oslobdjenje" (”vapautuminen”) -nimistä lehteä, kunnes joutui terveytensä murtumisen vuoksi lopettamaan työskentelyn. Hän kuoli 28-vuotiaana.


title: Svetozar Marković

text: Koska Markovićin elinaikana Serbiassa ei ollut kehittynyttä kapitalismia, hän keskittyi kirjoituksissaan puolustamaan pientalonpoikia valtion virkakoneistoa vastaan ja visioi perinteisiin zadruga-yhteisöihin perustuvan agraarisen sosialismin mahdollisuuksista ilman kapitalistista vaihetta. Hän oli lahjakas poliittisten aatteiden kansanomaistaja, ja hänen vaikutuksestaan monet nuoret serbialaiset älyköt kiinnostuivat sosialismista. Marković kannusti massoja aktivoitumaan poliittisesti ja pyrki edistämään myös osuustoimintaliikettä. Hän vaikutti merkittävästi myös serbialaiseen kirjallisuuteen vahvistamalla realistista suuntausta. Markovićin kahdeksanosaiset kootut teokset julkaistiin vuosina 1891–1912.


title: Svetozar Marković

text: Kommunistisessa Jugoslaviassa Marković tunnustettiin sosialistiseksi edelläkävijäksi, ja hänen kirjallinen tuotantonsa julkaistiin uudelleen.


title: UK garage

text: UK garage on elektronisen musiikin tyylilaji, joka syntyi Englannissa 1990-luvulla. UK garage tunnetaan suuresta basson määrästä ja tummasävyisyydestään. Myöhemmin UK garagesta syntyi uusia musiikkityylejä, kuten dubstep, bassline ja grime. UK garagea tekeviä artisteja ovat esimerkiksi Mixmag, Heartless Crew ja Grant Nelson.


title: MFBC Leipzig

text: MFBC Leipzig on vuonna 1996 perustettu saksalainen salibandyn erikoisseura Leipzigista. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa. Miesten edustusjoukkueseen kuuluu kaudella 2013–2014 kolme suomalaista pelaajaa: Atte Ronkanen, Henrik Koivistoinen ja Toni Lehtinen.


title: Rotermannin kortteli

text: Rotermannin kortteli on Tallinnan vanhankaupungin, sataman ja Viru-aukion välissä sijaitseva kortteli. Se on historiallisesti hyvin tärkeällä alueella. Viru-aukiolla kohtasivat Tarttoon, Narvaan ja Pärnuun johtavat tiet, ja virallisesti risteys on myös Tallinnan keskipiste. Historiallisten rakennusten keskittymisen määrää voi verrata Tallinnan vanhaan kaupungin kanssa.


title: Rotermannin kortteli

text: Rotermannin kortteli on saanut nimensä Rotermannin tehtaista, jotka perustettiin alueelle 1800-luvulla. Yhtiön perusti vuonna 1829 Christian Abraham Rotermann. Ensimmäinen liike oli kauppapiha, missä valmistettiin, välitettiin ja myytiin rakennusalan tavaroita. Alun perin Rotermannin myymälän tontteja oli eri puolilla kaupunkia, C. A. Rotermannin poika Christian Barthold Rotermann myöhemmin keskitti koko yhtiön Rotermannin kortteliin. 1850-luvulla valmistui vanhin tähän asti säilynyt rakennus - Viru-aukion ja Mere bulevardin kulmassa sijaitseva Rotermannin tavaratalo, joka myöhemmin on ollut monien koulujen käytössä, viimeksi siellä toimi Tallinnan pedagoginen yliopisto. Tontin merenpuoleiseen reunaan rakennettiin tärkkelystehdas, joka syttyi palamaan vuonna 1880. Vuonna 1879 valmistui höyrysaha ja työpaja.


title: Rotermannin kortteli

text: Korttelissa oli myös muita yrityksiä. Vuonna 1875. rakennettiin Mere bulevardin viereen tislaamo, josta tuli veljesten Laskutus ja Alexander Rosen johdolla Viron (Eesti Wabariik- EW) menestystarina. Rosen & Co, laadukasta pirtua myytiin kaikkialla Venäjällä ja muualla Euroopassa. Vuonna 1887 C. B. Rotermann perusti Hobujaaman kadulle makaronitehtaan. Vuotta myöhemmin rakennettiin arkkitehti Rudolf Knüpfferin suunnitelman mukaan Mere bulevardin viereen uusi liikerakennus ja mylly, josta tuli Tallinnan suurin. 1890-luvulla rakenneltiin Rotermannin myymälän piha puolelle kolme tiilillä päällystettyä kalkkikivistä rakennusta - uusi rakennus sahalaitokselle, villateollistukselle ja myllykoneiden tehtaalle.


title: Rotermannin kortteli

text: 1900-luvun alussa Rotermann-yhtiö laajeni nopeasti. Vuonna 1902 nousi korkea savupiippu, joka on edelleen Rotermannin korttelin maamerkki. Vuonna 1904 valmistui viljan nosturi ja mylly, vuonna 1905 moderni viisikerroksinen ryynimylly. Vuonna 1908 valmistui baltiansaksalaisen insinööri Ernst Boustedtin suunnittelema suolavarasto, joka on yksi erikoisimmista tähän päivään asti säilynyt kalkkikivirakennuksista Virossa. Vuosina 1910 ja 1911 rakennettiin Mere bulevardin vieressä sijaitsevan Rotermannin puisen omakotitalon paikalle jugend-tyylinen tiilirakennus. Rakennuksen arkkitehtonisen ratkaisun tekijänä pidetään kuuluisaa suomalaista arkkitehtia Eliel Saarista. Vuonna 1911 valmistui uusi jugendtyylinen porttirakennus. Vuonna 1912 avattiin leipätehdas, joka oli nykyaikaisin leipätehdäs koko Venäjällä.


title: Rotermannin kortteli

text: Kuohunta ja sotien aika 1918-1920 vaikutti myös Rotermannin kortteliin. Monet hylätyt rakennukset purettiin. Viron ensimmäisen itsenäisyyden aikana 1918-1939 Rottermannin kortteli sai osansa taloudellisista nousuista ja laskuista. Vuonna 1921 tuli uudeksi tehtaan johtajaksi C. B. Rotermannin poika Christian Ernst August Rotermann, jonka johdolla kortteliin perustettiin Viron ensimmäiset autojen myyntitoimistot. AS Rotermannille 1920-luku oli valtavan menestyksen aika. Merkittävä takaisku tuli kuitenkin vuonna 1930, kun suuri tulipalo tuhosi suurimman osan yrityksen viljavarastoista. Paloa sammutettiin kaksi viikkoa. Kuitenkaan yhtiö ei antanut periksi, ja toimintaa jatkoi. Vuosina 1920-1930 sijaitsi Rotermannin korttelissa lisäksi jauho- ja leipäteollisuutta, vielä puuteollisuutta, kattohuopatehdas, saha, villatehdas, raa’an pellavan puhdistuslaitos, posliini- ja lasityöpaja, kudontatyöpaja, kylmähuone ja Rosen & CO " Tallinna Viinavabrik ", joka tarjosi ensimmäisenä Virossa erittäin runsasta valikoima alkoholijuomia. Laadittiin suunnitelmia, joiden mukaan Viru-aukio olisi rakennettu edustavammaksi, mutta toinen maailmansota tuli väliin.


title: Rotermannin kortteli

text: Neuvostoliiton miehitys toi mukaan suuret rakenneuudistukset Rotermannin korttelissa. Kaikki yksityiset yritykset kansallistettiin. Rosen & Co:n tislaamosta tuli Pirtun Puhdistus Tehdas, Rotermannin Tehtaat nimitettiin kuuluisan kommunistipoliitikon mukaan Viktor Kingisseppin Viljayhdistykseksi. Saksan miehityksen aikana 1941-1944 palautettiin yhtiöt monelle entiselle omistajalle ja Rotermannin tehtaat kunnostettiin, mutta tuotantomahdollisuudet olivat sodan aikana hyvin rajalliset. Tallinnan pommitukset eivät jääneet koskematta myös Rottermannin korttelia ja sen ympäristöä. Pommitus tuhosi myös Narvan tie alussa olleen taidemuseon ja Mere bulevardin alussa olleen elokuvateatterin "Grand Marina." Vuonna 1944 jatkui Neuvostoliiton miehitys, joka johti huonolaatuisten sivurakennusten rakentamiseen ja kaupungin huollon ja puhdistuksen puutteeseen. Miehityksen aikana Rotermannin korttelin tärkein teollisuuslaji oli leipäteollisuus. Tuotanto Yhtiö "Leibur" käytti Hobujaaman rakennusta leivän tekoon vielä 1980luvun lopussa


title: Rotermannin kortteli

text: 1970-luvun alussa suunniteltiin Tallinnan keskustaan radikaali jälleenrakennussuunnitelma. Sen mukaan piti Viru hotellista suoraan satamaan kulkea poikkeuksellisen laaja jalankulkubulevardi, jonka tieltä suuri osa Rotermannin korttelia olisi purettu. Onneksi suunnitelma kohtasi arkkitehtien vastustusta vuonna 1981, eikä sitä vahvistettu. Vuonna 1980 rakennettiin kortteliin Tallinnan pääpostirakennus, jolla on neliön muotoinen pohjapiirros. Rotermannin korttelin Neuvostoliiton aikaiset miljöön muutokset on myös ikuisesti kirjattu maailman kulttuurihistoriaan. Rapistuvassa teollisuusalusessa kuvattiin iso osa Andrei Tarkovskin elokuvasta "Stalker". Arvokkaat vanhat teollisuusrakennukset yhdessä täysin erilaisten neuvostoliittolaisten teollisuusrakennusten kanssa aiheuttivat kontrastin, jotka luovat ilmeikkäät piirteet Tarkovskin filosofiselle elokuvalle.


title: Rotermannin kortteli

text: Viro kehitystä itsenäistymisen jälkeen symboloivat hyvin muutokset Tallinnan keskustassa. Rotermannin korttelikaan ei pysynyt koskemattomana. Neuvostoajalla oli ollut korttelille tuhoisa vaikutus, ja sitä seuranneella epävarmalla 1990-luvulla rakennukset rapistuvat niin paljon, että korjaukset näyttivät epärealistisilta. Ahtri-kadun jälleenrakentamisen mukana leikattiin korttelista erikseen Rotermannin korttelin sataman osuus eli Rotermannin suolavarasto. Suolavarasto jälleenrakennettiin vuonna 1996, nykyään rakennuksessa sijaitsee Viron arkkitehtuurin museo. Vuonna 2001 avattiin korttelissa elokuvateatteria Coca Cola Plaza, jossa on 11 salia. Samana vuonna Rottermanni kortteli alue nimitettiin miljööltään arvokkaaksi alueeksi. Kulttuuriperinnön säilyttämisen vision mukaan vanhassa teollisuuskorttelissa voisi olla rinnakkain sovussa uusia käyttöjä löytyneet vanhat teollisuusrakennukset ja laadukas moderni arkkitehtuuri. Uusien rakennusten korkeus on rajoitettu viljanosturin harjakorkeuden mukaan (24 m). Rajoitus oli sovussa kehitysyhtiöiden suunnitelmien kanssa ja pian alkoi Rotermannin korttelin rakennusbuumi.


title: Rotermannin kortteli

text: Rotermannin korttelista on kehittynyt kaupunkitila, jossa on ainutlaatuinen arkkitehtuuri ja aktiivinen kaupungin syke. Kehittäjä Rotermannin City OY:n kumppanit ovat olleet kahdeksan vuoden aikana arkkitehtitoimistot Kosmos, KOKO Arkkitehdit, Alver Arkkitehdit, Teigar Sova Arkkitehdit, HG Arkkitehtuuri ja arkkitehti Emil Urbel. Kunnostetut on Rotermannin jauhovarasto, ryynimylly, puusepän työpaja ja koemylly, uudelleen rakennettu neliosainen talo (arkkitehtoninen ratkaisu arkkitehtitoimistolta Kosmos) sekä Vanha jauhovarasto, joka on atriumilla yhdistetty uuteen jauho varastoon (HG Architecture). Alver Arkkitehtien projektin mukaan on 2013 vuonna valmistumassa Rotermannin kymmenes rakennus. Korjausta odottavat vielä useat Rotermannin historialliset teollisuusrakennukset kuten nosturitalo, tarkastusalikäytävätalo, leipätehdas sekä vehnä- ja ruismyllyt. Uuden nimen ovat saanut Rotermannin ja Rosen kadut, ja korttelin keskipisteeksi on tullut Rotermannin aukio. Korttelin takapiha on autoton alue, autojen pysäköinti paikat on Rotermannin korttelin alla, jonne kulku on Ahtri-kadulta.


title: Milovan Milovanović

text: Milovan Milovanović (1. maaliskuuta 1863 Belgrad – 1. heinäkuuta 1912 Belgrad) oli serbialainen oikeusoppinut, diplomaatti ja poliitikko, joka toimi Serbian pääministerinä vuosina 1911–1912. Hän oli yksi Balkanin liiton arkkitehdeista.


title: Milovan Milovanović

text: Milovanović opiskeli oikeustiedettä Ranskassa ja Saksassa, ja hän oli ensimmäinen serbi, joka väitteli tohtoriksi Pariisin yliopistosta. Hänet nimitettiin vuonna 1888 Belgradin yliopiston kansainvälisen oikeuden professoriksi. Samana vuonna hän sai myös tehtäväkseen auttaa uuden liberaalin perustuslain laatimisessa Serbialle. Milovanović nimitettiin ulkoministeriön alivaltiosihteeriksi vuonna 1890, mutta hän palasi seuraavana vuonna professorinvirkaansa. Vuosina 1896–1897 hän toimi Serbian oikeusministerinä. Vuonna 1899 Radikaalipuolueen johtohenkilöitä syytettiin salaliitosta kuningashuonetta vastaan, jolloin myös Milovanović pakeni ulkomaille ja hänet tuomittiin poissaolevana kahden vuoden vankeuteen. Hänet kuitenkin kutsuttiin jo seuraavana vuonna takaisin Serbian hallituksen palvelukseen, ensin suurlähettilääksi Bukarestiin ja vuonna 1901 valtiovarainministeriksi. Vuonna 1901 hän sai myös toisen kerran tehtäväkseen laatia maalleen uuden perustuslain.


title: Milovan Milovanović

text: Vuodesta 1902 Milovanović toimi suurlähettiläänä Roomassa ja edusti Serbiaa vuoden 1907 toisessa Haagin konferenssissa. Vuodesta 1908 hän toimi kuolemaansa asti Serbian ulkoministerinä, myös pääministerikautensa ajan. Hänen ulkoministerikautensa alkuun osui vaikea Bosnian kriisi, joka syntyi Itävalta-Unkarin liitettyä Bosnia-Hertsegovinan itseensä. Milovanović onnistui kriisin aikana taitavasti pitämään esillä toiveita serbien asuttamien alueiden yhdistämisestä Serbiaan ilman että tilanne kuitenkaan – kiihkeästä kansalaismielipiteestä huolimatta – provosoitui sodaksi Itävalta-Unkarin kanssa. Sota olisi tuhonnut toiveet aluelaajennuksista. Hän teki aloitteen vuonna 1910 toteuneeseen kauppasopimukseen Itävalta-Unkarin kanssa.


title: Milovan Milovanović

text: Tultuaan pääministeriksi Milovanović neuvotteli vuonna 1912 liittosopimuksen Serbian ja Bulgarian välille, mikä muodosti pohjan laajemman Balkanin liiton muodostamiselle. Hän kuoli ennen kuin liitto ehti laajentua lopulliseen muotoonsa.


title: Stojan Novaković

text: Stojan Novaković (1. marraskuuta 1842 Šabac – 18. helmikuuta 1915 Niš) oli serbialainen kielitieteilijä, historioitsija ja poliitikko, joka toimi Serbian pääministerinä vuosina 1895–1896 ja 1909.


title: Stojan Novaković

text: Novaković nimitettiin vuonna 1865 Belgradin yliopiston serbian kielen ja kirjallisuuden professoriksi, minkä ohella hän toimi vuodesta 1867 Serbialaisen kirjallisuusseuran sihteerinä, vuodesta 1869 Serbian kansallismuseon kirjastonhoitajana ja 1865–1868 kirjallisen viikkolehti "Vilan" toimittajana. Hän oli kolmesti Serbian opetusministerinä ja vuonna 1884 sisäministerinä. Myöhemmin hän oli suurlähettiläänä Konstantinopolissa ja Pietarissa, Serbian edustajana vuoden 1913 Lontoon konferenssissa sekä kahdesti maansa pääministerinä. Hänen toinen pääministerikautensa sijoittui Bosnian kriisin vaikeaan aikaan.


title: Stojan Novaković

text: Novaković teki merkittävän työn serbian kielen ja serbiankielisen kirjallisuuden tutkijana ja oli aikansa johtava serbialainen kielitieteilijä ja historioitsija. Hän laati muun muassa laajan serbian kieliopin, useita teoksia serbialaisen kirjallisuuden historiasta sekä bibliografian serbialaisesta kirjallisuudesta vuosina 1741–1867 ja julkaisi kuningas Dušanin lakikokoelman, vanhoja bysanttilaisia kirkollisia asiakirjoja sekä kokoelmia vanhoista kansanlauluista ja -tarinoista. Novaković kirjoitti myös useita teoksia Serbian vanhemmasta historiasta, 1800-luvun alun vapaustaistelusta turkkilaisia vastaan sekä Balkanin alueeseen liittyneistä ajankohtaisista poliittisista kysymyksistä. Lisäksi hän käänsi serbiaksi muun muassa Leopold von Ranken Serbian historiaa käsitelleitä teoksia.


title: Buddy Catlett

text: Buddy Catlett (13. toukokuuta 1933 Long Beach, Kalifornia – 12. marraskuuta 2014 Seattle, Washington) oli yhdysvaltalainen jazzmuusikko. Hänet tunnettiin parhaiten basistina, mutta hän oli monia soittimia hallitseva artisti, joka opiskeli jo lapsena klarinetin- ja saksofoninsoittoa. Hänen levytystensä joukossa oli ”Cocktails for Two” Louis Armstrongin yhtyeen kanssa. Hän esiintyi myös muun muassa Clarence Acoxin, Ben Websterin, Anita O’Dayn, Sonny Stittin, Bumps Blackwellin, Cal Tjaderin, Quincy Jonesin, Stu Martinin ja Curtis Fullerin kanssa. Paljon uudempi julkaisu, jolla Catlettia kuullaan, on Seattle Repertory Jazz Orchestran "SRJO Live" (2002).


title: Eurobeat

text: Eurobeat on elektronisen musiikin tyylilaji, joka kehittyi 1980-luvun lopulla italodiskosta. Eurobeatia tuotetaan yksinomaan Italiassa, ja julkaistaan Japanissa. Eurobeat liittyy japanilaiseen Parapara-tanssikulttuuriin. Eurobeat on nopeaa ja todella energistä, nopeus on keskimäärin yli 150 bpm. Eurobeatia julkaistaan pääosin Super Eurobeat albumeilla joita on julkaistu 25 vuoden ajan. Eurobeatia on myös julkaistu Initial D -animesarjassa. Eurobeatia on useaa erilaista tyyliä. Eurobeatia tekeviä artisteja ovat nykyään esimerkiksi Ace ja Fastway (SCP Music) sekä David Dima (Dima music).


title: Jaakkola (Kerava)

text: Jaakkola on asuinalue Alikeravan kaupunginosassa Keravalla. Se sijaitsee pääradan ja Lahden moottoritien välissä. Pohjoisessa aluetta rajaa Ahjontie ja etelässä Keravantie. Keravanjoki kulkee alueen itäpuolella. Itäosa on niin sanottua vanhaa Jaakkolaa, jossa kerrostalojen lisäksi on useita vanhoja rakennuksia, kuten Yli-Jaakkolan tilan päärakennus vuodelta 1870. Länsiosassa on monia yrityksiä, mutta liikerakennuksien tilalle on 2000-luvun myötä tullut yhä enemmän asuintaloja.


title: Jaakkola (Kerava)

text: Jaakkolassa sijaitsee muun muassa Keravanjoen koulun Jaakkolan toimipiste, sekä Ali-Keravan koulu, joka perustettiin vuonna 1889. Jaakkolassa sijaitsevat myös Keravan enimmäiset kerrostalot, jotka rakennettiin 1950-luvulla, sekä vuoden 1974 asuntomessualue.


title: Jaakkola (Kerava)

text: Jaakkola on Ancylusjärven muinaisrantaa, jossa viereisen Pisinmäen tulisijalöytöjen perusteella on liikkunut ihmisiä jo 10000 vuotta sitten. Tilanimi Jaakkola on merkitty jo vanhimpiin 1500-luvun maakirjoihin. Brotheruksen maanmittareiden vuoden 1702 kartassa, jossa luetellaan Ali-Keravan verotettavat tilat, sen löytää nimellä Jackilla.


title: Jaakkola (Kerava)

text: Jaakkolan isäntä Henrik Henrikinpoika otti tilanhoitoapulaiseksi Erkki Jaakonpojan 1736. Erkistä tuli Ali-Jaakkolan isäntä, kun tila jakautui ja tila oli Jaakkola-suvulla leski Hedvig Jaakkolaan asti 1879, jolloin isännäksi tuli vävy August Öhberg, myöhemmin Saarivuori. Yli-Jaakkola perityi Johan Jaakkolalta Amanda M. Skogsterille 1867, joka avioitui 1883 Lukas Gaffkinin kanssa.


title: Jaakkola (Kerava)

text: Suomen itsenäistymisen aikoihin Ali- ja Yli-Jaakkolan kotipalstat alkoivat tonttikauppojen myötä pilkkoutua pienempiin palstoihin johtaen lopulta nykyiseen tiheän asutuksen rakenteeseen. Jaakkolan maisemalle keskeinen, Jaakkolantien ja Lahdenväylän välinen pelto ei ole varsinaisesti Jaakkolan maita, vaan kuuluu edelleen vanhaan Jurvalan tilaan.


title: Sonny Stitt

text: Sonny Stitt (2. helmikuuta 1924 Boston, Massachusetts – 22. heinäkuuta 1982 Washington DC) oli yhdysvaltalainen jazzsaksofonisti. Hän oli yksi aktiivisimmista levyttäjistä bopin ja sen jälkeisen kauden aikana. Hän soitti sekä altto- että tenorisaksofonia. Charlie Parkerin tyyli vaikutti häneen vahvasti. Muihin vaikuttajiin kuului Lester Young. 1940-luvun alussa Stitt Stitt soitti Tiny Bradshawin yhtyeessä, ja vuonna 1945 hän liittyi Billy Eckstinen big bandiin. Hän teki yhteistyötä Gene Ammonsin, Dexter Gordonin ja myöhemmin Dizzy Gillespien kanssa. Hän julkaisi levytyksiä useiden levy-yhtiöiden kautta muiden muassa Bud Powellin ja J. J. Johnsonin kanssa.


title: Sonny Stitt

text: 1970-luvun alussa Stitt liittyi The Giants of Jazz -kokoonpanoon, johon kuuluivat Gillespie, Art Blakey, Kai Winding, Thelonious Monk ja Al McKibbon. Stitt kuoli sydänkohtaukseen.


title: Coreca

text: Coreca on noin 700 asukkaan kylä Amantean kunnassa Calabrian alueella Italian eteläosassa. Se sijaitsee Cosenzan maakunnassa, Tyrrhenanmeren rannalla.


title: Stojan Protić

text: Stojan Protić (28. tammikuuta 1857 Kruševac – 28. lokakuuta 1923 Belgrad) oli serbialainen poliitikko ja toimittaja, joka toimi Jugoslavian pääministerinä vuosina 1918–1919 ja 1920. Hän kuului Radikaalipuolueeseen.


title: Stojan Protić

text: Protić opiskeli historiaa ja kielitiedettä Belgradin yliopistossa, työskenteli lyhyen aikaa virkamiehenä ja ryhtyi sen jälkeen Radikaalipuoluetta tukeneen "Samouprava"-sanomalehden toimittajaksi. Vuodesta 1884 hän oli "Odjek" (”kaiku”) -nimisen lehden päätoimittaja ja kannatti voimakkaasti Serbian perustuslain uudistamista. Protić valittiin vuonna 1887 parlamenttiin ja hän toimi vuoden 1889 perustuslainuudistusta valmistelleen komitean sihteerinä. Vuonna 1894 hän perusti "Delo"-kuukausilehden. Entistä kuningas Milania vastaan heinäkuussa 1899 tehdyn murhayrityksen jälkeen Radikaalipuolueen johtajia vainottiin, ja Protić tuomittiin salaliitosta syytettynä 20 vuodeksi pakkotyöhön. Hänet kuitenkin armahdettiin jo seuraavana vuonna ja valittiin 1901 takaisin parlamenttiin.


title: Stojan Protić

text: Vuodesta 1903 Protić oli yksi Radikaalipuolueen johtajista Nikola Pašićin ja Lazar Pacun ohella. Hän toimi vuosien 1903–1918 välillä useasti Serbian sisäministerinä sekä kerran valtiovarainministerinä. Vuoden 1914 heinäkuun kriisin aikana Protić luonnosteli pääministeri Pašićin toimeksiannosta Serbian vastauksen Itävalta-Unkarin uhkavaatimukseen. Kun ensimmäisen maailmansodan jälkeen vuoden 1918 lopussa perustettiin Serbien, kroaattien ja sloveenien kuningaskunta (sittemmin Jugoslavia), Protić nimitettiin sen pääministeriksi. Hän kokosi hallituksensa eri kansallisuuksien edustajista. Hän toimi pääministerinä joulukuusta 1918 elokuuhun 1919 sekä uudelleen helmikuusta toukokuuhun 1920. Vuosina 1920–1921 Protić toimi perustuslakia säätävästä kansalliskokouksesta vastanneena ministerinä. Toisin kuin Pašić ja pääosa Radikaalipuolueesta, hän ei kannattanut tiukkaa keskusvaltaisuutta, mutta hänen näkemyksensä eivät toteutuneet vuonna 1921 hyväksytyssä perustuslaissa. Tämän seurauksena Protić erosi puolueestaan, perusti uuden "Radikal"-nimisen lehden äänenkannattajakseen ja yritti vuoden 1923 vaaleissa parlamenttiin itsenäisenä radikaalina.


title: Nikita Magalov

text: Nikita Magalov (8. helmikuuta 1912 Pietari – 26. joulukuuta 1992 Vevey) oli venäläissyntyinen pianisti. Hän opiskeli säveltämistä Sergei Prokofjevin johdolla, ja Maurice Ravel oli hänen ihailijansa. Hän konsertoi useimpien aikansa tärkeimpien kapellimestarien ja orkesterien kanssa. Hänestä tuli ensimmäinen Frédéric Chopinin koko pianotuotannon levyttänyt muusikko. Hänen ohjelmistoonsa kuului myös Ludwig van Beethovenin, Felix Mendelssohnin, Wolfgang Amadeus Mozartin, Johannes Brahmsin, Robert Schumannin, Franz Lisztin, Claude Debussyn, Maurice Ravelin, Gabriel Faurén, Prokofjevin, Sergei Rahmaninovin, Igor Stravinskyn, Aleksandr Skrjabinin ja muiden teoksia.


title: Nikita Magalov

text: Magalovin perhe pakeni tämän ollessa 6-vuotias vallankumouksen tieltä. Ensin perhe matkusti Suomeen ja sitten Yhdysvaltoihin ennen Pariisiin asettumista vuonna 1922. Magalov opiskeli Pariisin konservatoriossa pääasiallisena opettajanaan Isidor Philipp.


title: Nikita Magalov

text: Pariisissa Magalov tapasi Prokofjevin, Ravelin ja Rahmaninovin, joiden musiikki vaikutti merkittävästi hänen uraansa. Hän myös ystävystyi Joseph Szigetin kanssa siellä. Hän teki yhteistyötä Szigetin kanssa ja meni naimisiin tämän tyttären kanssa. Vuosina 1949–1959 hän piti säännöllisesti mestarikursseja Genevessä. Hänen useimmat levytyksensä ovat vuoden 1960 jälkeen tehtyjä. Vielä kaudella 1990–1991 Magalov piti kuuden konsertin sarjan, jossa hän esitti lähes koko Chopinin tuotannon. Hän kuoli syöpään 1992.


title: TK-komppania

text: TK-komppaniat (lyhenne TK sanasta "tiedotuskomppania") olivat ennen talvisotaa perustetun Suomen armeijan tiedotusosaston alaisia yksiköitä, jotka toimivat jatkosodan ja Lapin sodan aikana. Niissä toimivia sotilaita kutsuttiin TK-miehiksi, jotka olivat siviilissä tavallisesti esimerkiksi toimittajia, opettajia tai mainosmiehiä. Osa oli tunnettuja kirjailijoita, kuvataiteilijoita ja radiotoimittajia. Tehtäviä olivat esimerkiksi rintamakirjeenvaihtaja, rintamareportteri, elokuvaaja, valokuvaaja, rintamapiirtäjä, rintamaopas, rintamakuuluttaja ja kuulutustekstin laatija.


title: TK-komppania

text: Sotilaallisen tiedottamisen toteuttamiseksi perustettiin vuonna 1934 Puolustusministeriön sanomakeskus. Se järjesti ensimmäiset tiedotusmiesten kertausharjoitukset helmikuussa 1937, jolloin koulutettiin kahdeksantoista miestä. Kurssia johti uuden propaganda-aselajin uranuurtaja everstiluutnantti Lasse Leander. Hän oli pitänyt esitelmän sotapropagandasta Suomen Mainosyhdistyksen kokouksessa.


title: TK-komppania

text: Vuonna 1937 perustettiin Propagandaliitto, jossa olivat mukana muun muassa Jaakko Leppo, V. K. Latvala, Sulo Kolkka, Pekka Tiilikainen, Enzio Sevón, Armas J. Pulla, Olavi Paavolainen, Mika Waltari, Ralph Enckell, Göran Stenius, Kalle Lehmus, Ilmari Turja, Eino Honko ja Arvi Kivimaa. Liiton puheenjohtajaksi valittiin mainosmies V. K. Latvala. Käytännön toimia varten liitto perusti yksityisen Finlandia Uutistoimiston. Propagandaliitto oli ensimmäinen pr-organisaatio Suomessa. Alun perin Propagandaliiton tehtävä oli markkinoida maailmalle Suomen vuoden 1940 olympialaisia.


title: TK-komppania

text: Vuonna 1938 joukko propagandamiehiä lähetettiin Berliiniin opintomatkalle. Propagandaliiton jäsenet kutsuttiin syksyllä 1939 ylimääräisiin kertausharjoituksiin. Aiheena oli miesten sijoittaminen tarkoituksenmukaisiin tehtäviin. Ennen talvisotaa ehdittiin kouluttaa 60 propagandistia.


title: TK-komppania

text: Lokakuun 1939 alkupuolella muodostettiin päämajan Propagandaosasto sekä Valtioneuvoston tiedotuskeskus.


title: TK-komppania

text: Talvisodan tiedotustoiminta kuului Päämajan alaisuuteen perustettuun Propagandaosastoon. Toiminta ei talvisodassa ollut niin ammattimaista kuin myöhemmin. TK-organisaatio luotiin välirauhan aikana vuosina 1940–1941.


title: TK-komppania

text: Idea TK-toiminnasta tuli Saksasta, jossa Päämajan tiedotusosaston päällikkö Kalle Lehmus tutustui välirauhan aikana Saksan armeijan propagandatoimintaan ja propagandakomppanioihin (). Propaganda-sanalla oli Suomessa kuitenkin kielteinen kaiku, joten nimitys muuttui tiedotuskomppanioiksi.


title: TK-komppania

text: Tiedotuskomppaniat toimivat armeijan Päämajasta Mikkelistä käsin toimivan tiedotusosaston alaisuudessa. Niiden lukumäärä sodan aikana vaihteli kahdeksasta kahteentoista. Komppanioissa oli sodan alussa yhteensä 339 miestä ja aktiivisesti etulinjassa palveli noin 150 kuvaajaa. Komppanian määrävahvuus oli 40 miestä, joihin kuului neljä valokuvaaja, kaksi elokuvaaja ja kymmenen kirjoittajaa. Tosiasiassa miehiä oli kuitenkin vähemmän.


title: TK-komppania

text:
Päämajan Tiedotusosasto antoi ensimmäisen ohjekäskyn 23. kesäkuuta 1941. Siinä määriteltiin tiedotuskomppanioiden tehtäviksi:
TK-kuvat ovat TK-miesten tai TK-kuvaajien tekemiä kuvia, piirustuksia, maalauksia, valokuvia tai elokuvia. Talvisodasta syntynyt kuvamateriaali on rintamamiesten omalla kalustollaan kuvaamaa, vaikka kaikki julkaistu aineisto luokiteltiin TK-kuviksi.


title: TK-komppania

text: TK-miehet valittiin ammattitaidon ja poliittisen asenteen mukaan. Mukana oli myös lukuisia sosiaalidemokraattisia toimittajia, mutta vaikka Olavi Paavolainen yritti vakuuttaa 1. tiedotuskomppanian päällikölle Martti Haaviolle, että tunnetut vasemmistososialistit, taiteilija Tapio Tapiovaara ja kirjailija Jarno Pennanen pitäisi ottaa TK-miehiksi, heitä ei valittu.


title: TK-komppania

text: Sota-aikana TK-kuvaajat osallistuivat propagandamateriaalin tuottamiseen sodasta ja sen viralliseen dokumentointiin. Nykyisin katsotaan, että TK-miehet tallensivat historiallisesti arvokkaan perinnön jälkipolville.


title: TK-komppania

text: SA-kuva-arkisto koostuu talvisodan, jatkosodan ja Lapin sodan SA-kuvista. Arkistossa on 160 000 valokuvaa vuosilta 1939–1945. Pääosan niistä ovat ottaneet TK-kuvaajat. Negatiivit ja paperikuvat arkistoitiin Päämajan kuvaosastolle, jossa ne ovat säilyneet tähän päivään asti. Tämä aineisto on digitoitu SA-kuva-arkistoksi internetin käyttäjien katsottavaksi.


title: TK-komppania

text: Sotatilalain astuttua voimaan valokuvaaminen sotatoimialueilla tuli luvanvaraiseksi. Kuvauslupia lunastettiin noin 700, mutta rintamamiehet harrastivat kuvaamista myös luvatta. Esimerkiksi kuvat itäkarjalaiskylistä tai niiden kirkoista ovat arvokkaita.


title: TK-komppania

text: TK-kuvaajien piti havainnoida asioita, joilla oli sotilaallista, sotahistoriallista tai kansatieteellistä arvoa. Kansatieteellinen aineisto oli tärkeätä, koska jatkosodan aikana suurin osa Itä-Karjalaa oli vallattu. Sen liittämistä Suomeen piti perustella ja oikeuttaa aineistolla, joka esitteli kansojen pitkää yhtenäistä historiaa. Sotilaallisten ja sotahistoriallisten aiheiden piti kuvata suomalaista sotilasta hänelle tyypillisiä piirteitä ja taistelutapoja esittelemällä. Epäsotilaallista käytöstä, jermuilua, ei saanut kuvata. Demoralisoivat aiheet, kuten teloitukset ja kaatuneet, olivat ehdottomasti kiellettyjä. Kuvaajilta edellytettiin kuitenkin vihollisen julmuuksien kuvaamista ja toivottiin vihollisen suurten tappioiden kuvaamista.


title: TK-komppania

text: TK-kuvaajiksi komennetut miehet olivat siviiliammatiltaan joko valokuvaajia tai pitkälle ehtineitä harrastajia. TK-kuvaajien pioneereja olivat Oswald Hedenström, Kauko Kivi ja Pekka Kyytinen sekä varkautelainen Paavo Jänis. Myöhemmin pitkät lehtikuvaajan urat tekivät Ensio Liesimaa ja Erkki Viitasalo. Valokuvauksen harrastaja oli Kim Borg, joka opiskeli Teknillisessä korkeakoulussa, mutta jonka opinnot jäivät oopperalaulun takia.


title: TK-komppania

text: Kuvaajat ja kirjoittajat saattoivat tehdä pitkiä matkoja rintamalohkoille. Meri- ja ilmavoimien tiedotuskomppanioiden toimialueena oli koko sotatoimialue. Päämajan tiedotusosastolta tuli sodan alussa lähes päivittäin ohjekäskyjä, joissa kerrottiin mitä piti kuvata ja mitä ei saanut kuvata. Usein kuvaajien piti toimia myös oman ammattitaidon ja neuvokkuuden varassa. Se ei ollut TK-miehille vaikeaa, koska he osasivat ammattinsa tehtyään siviilissä jo pitkän uran.


title: TK-komppania

text: TK-miesten pääasiallisena tehtävänä oli uutistoiminta. Se tarkoitti sodasta välitettävän tiedon ja silminnäkijäkuvausten kohdistamista kotirintamalle. Propagandan lisäksi kuvaajat ikuistivat sotahistoriaa ja erityisesti Itä-Karjalan valtauksen jälkeen kansatieteellisiä aiheita.


title: TK-komppania

text: Kuvaajille ja piirtäjille annettiin suulliset ohjeet, joiden mukaan heidän tuli kuvata ennen kaikkea:


title: TK-komppania

text: SA-kuva-arkiston kuvia tutkineen Helena Pilkkeen mukaan kuvista näkyy hyvin, mitä aiheita Päämaja tiedotus kuviin halusi. Ne ovat taisteluiden lisäksi eri paikkakuntien näkymiä, muonitusta, lottien ja huollon toimintaa, tykistön marsseja ja tuliasemiin sijoitusta, käsikranaattien heittoa sekä omia hyökkäysvaunuja ampumassa palavia vihollistankkeja. 1940-luvun Suomi oli hyvin uskonnollinen, joten TK-kuviin on ikuistettu runsaasti Karjalan kirkkoja, kenttäjumalanpalveluksia ja rintamaehtoollisia sekä hyökkäysvaiheessa tehtyjä väliaikaisia sankarihautauksia rintamien tuntumassa. Kuvissa oli myös sotilaita kenraaleista sotamiehiin, rintamakomentajista taistelulähetteihin, niin taistelujen aikana kuin vapaahetkiä viettämässä.


title: TK-komppania

text:
TK-kuvaajat kuvasivat jatkosodan aikana 88 dokumenttielokuvaa hyökkäys- ja asemasodan vaiheista. Kamera taltioi myös kotirintaman tapahtumia ja siviiliväestön elämää. Puolustusvoimien uutiskatsauksissa kuvattiin muun muassa itään etenemisessä vallatut alueet vuonna 1941.
Felix Forsman kuvasi kesäkuussa 1942 Mannerheimin vierailun Saksaan, jossa hän tapasi Hitlerin lisäksi Hermann Göringin ja muita natsi-Saksan merkkihenkilöitä. Matkan kuvamateriaalista leikattu uutiskatsaus numero 52 päätyi kuitenkin valmistuttuaan esityskieltoon, jossa se oli vuoteen 2007 saakka. Pia Andellin ohjaama dokumentti "Göringin sauva" (2010) kertoo Felix Forsmanin salaisesta komennuksesta Saksaan. Forsman muisteli vierailuaan natsi-Saksassa, jossa hän kävi omin päin seuraamassa muun muassa Leni Riefenstahlin elokuvan kuvauksia. Hän totesi haastattelussaan, että elokuvalla voi suggeroida ja valehdella niin paljon kuin suinkin jaksetaan.


title: TK-komppania

text: Neuvostoliiton suurhyökkäyksen torjuntataisteluja Kannaksella ja karjalaisten evakuointia kuvattiin kesäkuussa 1944. Tekijöinä olivat rintamalla tiedotuskomppanioiden ja pääkaupunkiseudulla Valtion Tiedotuslaitoksen ja Päämajan TK-kuvaajat.